Singer Sui Hlawn Rem Nih Tlangval A Neih/Neihlo Kong Fiangte In A Chim – Zion Tlang Media\nSinger Sui Hlawn Rem Nih Tlangval A Neih/Neihlo Kong Fiangte In A Chim\nGospel singer nungak Muidawh le Awtha Sui Hlawn Rem cu Malay ah ah a um lio pi a si Malaysia a kannak a ruang bik cu CSO nih hngakchia ca chimhnak ding he pahtlai in Phaisa kawlnak caah hlasa dingin an cahmi a si. CSO riantuan tu hna hi Malaysia ah Chinmi hngakchia fimcawnnak ding caah zanghleicawi in rian a tuanmi an si. CSO caah rian a tuanmi saya/Sayamah hna nih tuahmi phaisa kawlnak dingah concert hi Sui hlawn Rem nih a lungtlinnak kong zong a chim. Ca chimtu saya/sayamah a thangthatnak hna kong zong a langter chih.\nThe Chin Espress nih a tu lio ah a lar taktak mi Myanmar Idol kong he pehltai in bia halnak an tuah, Tutan Myanmar Idol ah hodah na uar cem tiah an hal. Singer Sui Hawn Rem nih ” An Thiam dih ko, Esther Dawt Chin Sun, Yaw Kee le Benjamin Sum nih Winner hmu hna seh law ka duh, Am pathum in ka uar dih ko hna” tiah lehnak a tuah hna. Hlasak thiam Sui Hlawn Rem nih hin uar bikmi cu a nei ko lai nain a chim duh lo bia sawh a si lai. Pu Bawi Thang Bik zong nih an pathum tein ka uar dih ko hna tiah a rak langter ve cang.\nTu lio ah vawlei khuaza kip um mi Chinmi thinlung ah a lar taktak mi le hmunhma a ngei ngai mi Nungak muidawh le hlasak thiam Sui Hlawn Rem hi Tlangval zapi nih Tlangval a ngei hnga maw? Ngei lo a ruat mi zong tampi kan um theu lai. a ruang cu Chinmi chung in milang a si ca le nungak a si caah ruah lo awk zong cu a tha lo. Pum pak i chawnhnak in hal awk um lo tein The Chin Express nih tlangval a ngeih le ngeihlo kong an halmi cu fiang tein a leh cang hna. Nungak Sui Hlawn Rem nih “Kum 22 ka si cang, Tlangval ka ngeih rih lo” tiah fiang te in a chim cang.\nCredit: The Chin Express\nPrevious Post:Dr. Ruak Uk Le Dr. Aung Myint Thang Pom Ning A Kalh,(NOAH NIH A SERMI HI “LONG” MAW ASI “KUANG” DAH?)\nNext Post:Aung La Nsang Nih Malaysia Shalom Ngaktah A Ton Hna


Lai Mi Hriam Tlai CNA Pakhat Nih Min Aung Hlaing Le Lai Mi Cung Ah A Lung Tlin Lo Nak (Vidio) – Chintanbo\nLai Mi Hriam Tlai CNA Pakhat Nih Min Aung Hlaing Le Lai Mi Cung Ah A Lung Tlin Lo Nak (Vidio)\nMarch 18, 2021 admin CHINNEWS 0\nCNA pakhat nih Chin mipi le Min Aung Hlaing fak ngai in a kan hro. CNA form ai hruk i sen khat a simi Salai Aih Thanh Hwan timi Facebook posted video pakhat a um.Cu a chimmi cu a tawinak in Laica in kan hun tial lai. A chimmi ahcun mipi nih CNA hi nan kan mawhchiat, nan kan soisel peng.\nKachin ram ah Shan a tho cang, Karen ram ah ral a tho cang. Khoi nan nih CNA teh ziah nan um sawh ko, ral nan kah ve lo tiah a phunphun kan nan kan soisel ti a chim pah in pamhnak bia ( Ngahlumata) tiah a chim len.Kan sining nan kan thei lo, nan kan hmu lo. Zeitin dah rawl kan ei le ti kan din zong nan kan hmu lo.\nKan sining theih nan duh ahcun rak ra uh ca, rak kan zoh uh ca. A langtlang in nan ral chia tuk ee, cu ee kha ee tiah rak kan soisel tuk hlah uh. Rawl kan ei ah kan i meh mi hi Buanluang a si nan thei maw?Voikhat hmanh Chin mipi nan humhim bal hna lo nan kan ti. Mipi humhimnak ding ah kan tuan cuahmah ko hna.\nA phunphun theih nan duh sawhsawh mi bia hi nan kan hal. Nan lungtakna si lomi bia pawl hal nan hmang.Miphun dang cu fimnak an cawng i ramkhel ah an lut. Kan mifim hna khoika dah nan um. CNA hi zeidah nan lawh ti ah rak kan hal ti hlah. Hal can a si ti lo.\nNangmah pumpak kha rak tuan can a si cang. Lungrualnak hi kan thazang a si.Min Aung Hlaing nangmah zong kan in tih lo. Chin miphun nih kan in tih naisai lai. Rak hlathlai hlah uh. Nan duh ahcun ra uh, nan theih lai. Hlathlai luklak kha kan duh lo.Khat lei ah Min Aung Hlaing a si. Khat lei ah Chinmi a kan soiseltu nan si rih.\nKannih CNA hi a karlak ah kan um. A tu thawh in nan theih cang lai. CNA bawmh a duh mi nihcun rak kan bawm uh. A kan bawm kho lomi zong nih thazang kan pe uh. Kei zong a ka hmu bal lomi nih nan ka hmuh khawh cang lai.Hi ca post mi hi mipi nih kan theih dih a herhtuk tiah ka ruah caah ka rak langhter tthan nak asi. a rak post tupa zawng nih a theih thiam ka zumh.\nBia a chimmi video zoh na duh ahcun a tang link hi hmet law na zoh khawh ko lai.\nKan Ram A Dam Lo Nak Cu,A Dih Dawngh Nak A Phan Cuahmah Cang,Zubui Mei Can Lawng A Duh Cang.\nMIn Aung Hlaing Le A Party Hna Cu A Caan A Dih Pah Thluahmah Ko Cang.


Ralkap an Sual khoh ning hi nikhat hnu ni khat a lang chin leng mang.(Lung a fak kho tuk ee) – Kawltu Team\nHi thawngpang theih ahhin cun biatak te bak in ngaih a chia ko. Zeitluk in dah Kawlram ralkap ralhrang hna hi an sual ti ni khat hnu ni khat a lang chin leng mang. Nifatin tein mi an thah hna, cu long cu si lo in, zumh khawh zong a si lo mi thil dang tiang an tuah dih hna.\nTu ni 46th street ,Yangon ah dawr pakhat cu palik le ralkap nih an hrawh dih hna i, dawr a leng i a um mi ngakchia pawl mi no te te anmah um te in a um sawh sawh ko mi hna cu palek bak nih an tlaih chih hna i an kal pi hna. Zoh ahhin celh a si hrim hrim lo, an sam bak in an dawh hna i an hruai hna.\nRalkap nih hin zeitin dah an tuah hna i, an thlah cang hna maw ti zong zaanlei tiangah cun thawngpang a um rih lo. thinphang dai lo a si ko. Thlacamnak in bawm ciohna usih.\nCrd: LLB Channel\nRelchap: A Chuah lai ah a nu nih thil a tuah piak mi nih Mi lungthin a tongh tuk, Ngaih zong biatak tein a chia)\nKa fa dawt, na naule sin le keimah na nu sinah rak kir than mu. Zoh ah hin celh hrim hrim a si lo e. Zeitluk in dah Ralkap hmai sandahpiahnak kal ttih a nun le, zei tluk in dah kan ram nih Democracy hmuh a herh hi biatak te bakin kaa zawn hi fiang khun in kan hmuh khawh.\nA fapa te cu Sandahpiahnak Lamzawh a chuah lai ah a u nih a lu cung ah a kut a chuan i thla te a cam piak i, thluachuahnak a pek ta. A nu le a chungkhar dang hna nih hin hi an fapa te hi Sandahpiahnak ah a thi kho mi a si tiah an theih ko, an siang ve hrim hrim lo. Asinain zeitluk in dah kan ram nih Ralkap uknak hi teiseh ti duhnak mipi lungthin ah a um ti hi biatak tein a lang. Ka fapa va chuak ko law , him te tu in zaanlei ah kan sinah rak kir than te ti bak in thlacamnak le duhsak nak he a nu nih a lu cung ah kut chuan in thlacamnak a ngaih piak.\nHi bantuk dirhmun ah a um mi long te kan si hna, Kawlram chung a um mi caah. Kan thi lai maw thi lai lo ti kan i thei lo, sihmanhsehlaw Teinak hmuh ding ahcun kan chuak ve hrim hrim ko lai.\nCrd: LLB channel.\n← A Chuah lai ah a nu nih thil a tuah piak mi nih Mi lungthin a tongh tuk, Ngaih zong biatak tein a chia)\nRalkap nih zohchia tak tak in an i chuah sual than..! An mah le mi bak an kah cang hih. →


Hakha Ah Fak Ngai In Rial A Tla I Rungtlang A Cimhnak Zong Rial Aa Dil (hmanthlak thawngpang) – THE CHINLAND POST\nHakha Ah Fak Ngai In Rial A Tla I Rungtlang A Cimhnak Zong Rial Aa Dil (hmanthlak thawngpang)\nCity Hunter| 2018 April 3| April 3, suimilam 11:00am tluk ah faruah thawh – ruah a sur i fak ngai in rial a tla. Ruahpi a han i ni a tlan hnu zong ah Rungtlang a cimhnak hmun i rial a tlami cu aa dil theu rih. Hakha ah rial a tlami hmanthlak pawl hika ah zoh khawh an si.\nTutan rial a tlami hi 2018 kum ah a hmasa bik rial a tlak a si. Hlan pipu le upa cheukhat nih atu bantuk ruah a surmi hi faruah thawh a si an ti. Kawl Buddhist biaknak a biami nih cun ti toih (tacian) ruah a si a timi an um ve.\nRungtlang a cimhnak hmun ah rial aa dilmi\nRial a tlak chung hi ruah fak tuk le sau tuk a sur lo. Minute 15 chung hrawng ruah a sur i rial a tla. Chikkhatte ruah a dai i rial tlak zong a dai ve. Cu cangka cun ni a tlang. Rial a tlami cu an ti thliahmah. Kadang hmundang i rial a tlami an tit hnu zong ah Rungtlang a cimhnak hmun i rial a tlami cu a ti kho colh lai. Rang sialmal in aa dil ko rih. Fak khun le ngan khun in tla sehlaw a dawh.\nHakha lampi cung motor dirtermi cung zong ah rial a tlami tete an i dil.\nAtu suimilam 12:20 in ruah cu a siamsiamte in a sur thliahmah than, Hakha cu…\nPrevious President Ca Ding Ah Thimmi Vice President U Win Myint Konglam\nNext Pi Mang Tin Ci Sin In Thil Sining Fianternak Le A Lunglawmhnak


Mindat-Matupi karlak ah SAC Ralhrang 70 Hrawng an Thi tiah CDF-Mindat nih Chim. November 2 in November 10 tiang a cangmi Matupi-Mindat karlak CDF-Mindat le SAC ralhrang kahdohnak voi 12 a chuak i SAC ralhrang 70 hranwg an thi lai, tiah CDF-Mindat nih an langhter.\nNovember 2 kahdohnak ah ralhrang 2 an thi i, JCB pakhat an khanghpiak hna. November 3 kahdohnak ah ralhrang 12 hrawng an thi i CDF-Mindat lei in kum 73 a simi upa pakhat nih a nunnak a pek ve. November 4 kahdohnak ah ralhrang 25 hrawng an thi. Hliamhma a pumi an tam ngaingai.\nNovember 6 kahdohnak ah ralhrang 8 hrawng an thi i meng 31 zawn ah ralhrang ruak a tlol cangmi pakhat zong an hmuh. November 7 kahdohnak ah SAC ralhrang 18 hrawng an thi. SAC ralhrang nih inn an bauh, thilri an fir i mei zong an khangh. November 8 kahdohnak ah ralhrang 10 hrawng an thi. Mindat lei in ralhrang nih miakpi in kah an bawmh hna.\nNovember 9 kahdohnak ah ralhrang 7 hrawng an thi i November 10 zong ah meng 10 zawn ah CDF-Mindat nih bomb an puah hnawh hna i, ralhrang tampi hliam an pu. A thimi an um lak tiah an zumh. Cre-TCJ\nGood News; Mindat CDF nih ralhrang an thah mi cazing an langter


NLD MP Cu A Mualpho Taktak Ko! VIDEO – Chin 11 News\nNLD MP Cu A Mualpho Taktak Ko! VIDEO\nTulio cu Politics kong ah mikip kan buai ko hna. Kan i nuam hna ngai hna i, thinlung tak tein ram le miphun a dawmi zong theih khawh an si. NLD hi tu kum cu mipi nih an huat ngaingai hna. An min a chia ngai i, video pakhat i NLD MP nih a chimmi le bang cu a mualpho bak ko. A video a tang cem ah a um lai. A video na zoh hlanah Salai Lungthlitum nih a chimmi hi rak rel ta ve.\nNain, Salai CBT cu thim ding hmunhma tampi a ngei. Thantlang peng in Rampi Hluttaw hmunhma le Hakha peng in State MP or Rampi MP hmunhma ai thim khawh.\nHakha peng in ai cuh zong ah tanpitu tampi a ngeimi a si i teinak a hmu kho ko. 1990 election lio hmanh ah Pu Lian Uk cu Hakha peng in a rak i cuh i a tling ko. Atu zong peng dang in mi tampi an rak i cuh ko.\nState Hluttaw ah zeibantuk federal kong ceih zong a um lo, tuhnu zong ah a um lai lo, a um phung zong a si lo. An rian a si lo.\nNain, Rampi Hluttaw ah cun kan ram caah a biapi bikmi upadi tampi an ser, an remh i an hlonh. Ram sersiam ning an ceih. Rampi hruaitu president tiang an thim. Rampi tungmer nak hmunhma a si.\nCucaah, State MP caah cun Salai CBT a pam tuk, CNLD EC nih Rampi MP hmunhma an ser piak awk a si.\nNLD candidate Pu Chan Ham cu tih tuk awk a si lo. Pu LMC nih a ngamh tuk ko lai, a tei ko lai zong ka zumh. Tampi nih nan chim bang, Pu LMC nak cun Salai CBT cu zumh a um deuh hen ta.


Iran Cozah Le US Cozah Ruangah Switzerland President Ueli Mourer A Thin Aa Dawmh – Chin Miphun Tlangau\nIran Cozah Le US Cozah Ruangah Switzerland President Ueli Mourer A Thin Aa Dawmh\nSwitzerland President Ueli Mourer nih cun Iran cozah le US cozah karlak ruangah a ran nak in Trump cu Inn rangpi Wite House bak ah a rak ton.\nUS cozah nih hin Iran ram chungah US Embassy a rak chiah tawn mi cu Islamic Revolution pawl hna ruangah US cozah nih cun Iran ram chungah Embassy ka chiah mi cu Iran ai-awhtu ah Switzerland President Ueli Mourer cozah nih na tawl rel lai tiah Iran khuapi a si mi Tehran ah a chiah.\nUS cozah nih Iran cozah cu bia tak tein a vun hrem hnu cun Iran ram chungah chiti (Oil) langkhat ah $71 tluk a phan i,nikhat ah $ 1 tluk in a man a kai cuahmah cang tiah a chim.Trump nih cun Switzerland President Ueli Mourer sin ah US cozah nih Iran ram hi rawh taktak le kah/doh taktak cu kan duh mi a si ruam loh,a mah belte hi a ram chungah a lut cuahmah mi US ralkap le thuamthil hna Iran nih a kah sual a si ah cun US cu duh thim awk neilo in a ka chiah a si lai caah kan kah hrimhrim lai tiah a chim.\nCun Switzerland President Ueli Mourer nih a tu bantuk in Trump a rak hmuh nak hi US cozah nih Iran ram lei ah a hriamnam a kalter mi chungah nuclear hriamnam an i ken chih lai tiah an ruah caah a si tiah an chim.asinain US cozah nih nuclear hriamnam a ken le ken lo kongah zei bia hmanh a chim lo i,aa kem hmanh maw ti sawhsawh nak ruangah Trump a rak tawn nak hi a si tiah an chim.\nTrump nih cu bantuk bia a chim mi cu Speaker Nancy Pelosi nih a theih tik ah Trump nih Iran kah a timh lo mi le rawh a duh lo mi cu kan lung a lawm taktak tiah a rak chim ve tiah an chim.\nUpdate: American Raltuknak Tilawng Pahnih Cu Iran Ram Chungah A Lut Cuahmah Cang


Min Aung Hliang nih cozah thar a ser than cang a poi ko – Lai Lungrawn Post\nMin Aung Hlaing nih 2008 phunghram kalh in Cozah thar a ser nolh Min Aung Hlaing nih uknak a lak hnu in a atlaih mi 2008 Phunghram zong a buar deuhdeuh.Min Aung Hlaing nih nawlngeihnak a lak ning cu aa cherhchan mi phunghrma 414 in nawlngeihnak ka lak ati mizong 2008 phughram he aa kalh.Phunghram 2008 caang 417 ning ahcun Ram pi President he i chawnhbiak hnu ah kap hnih hnatla in uknak i pek chanh a si nain Min Aung Hlaing cu President he caih hmaihnak in uknak i pek a tuah lo Phunghram buar asi.\nMin Aung Hlaing cu a ho hmanh nih uknak siseh,nawlngeihnak siseh, cozah sernak nawl a petu an um lo.amah le mah a ape.cucu 2008 phunghrma he zong a akalh rih.\nU Ni Win nih Inn hngak cozah Caretaker Government a ser lio ah tinh mi tlangpi pali a rak ngei.cucu 1 Dinnak phung in uk le daihnak riantuan 2 Dinnak phung ukhruainak a um hnu ah Ramkheel Party hna an i tel duh ve ahcun thla 6 chung ah a dik mi Parliamentary system thimnak tuah 3 Pawcawmnak he aa pehtlai mi thilman sang pawl thumh dih 4 Ramchung chawlehthalnak a rawkcat mi sersiam than hna hi an si.\nU Ni Win le a cozah nih a cunglei tlaitleng pali a tuahnak ruang hna cu Ramchung mipi kha daite in um ter an duh lonak aw aan zong auter khawh lo le anmah ralkap tuah mi rian poh kha a dingfel mi uknak a si tiah cohlan ter kha rak i timh.\nRamchung ah daihnak a um hnu mipi vuivainak a um ti lo hnu ah le ralkheel party hna nih anmah U Ni Win tining poh kha cohlan hnu ah thimnak kha tuah a si. Hihi tih nung taktak mi a si Ralkap hi 100% cohlan hnu ah ralkap hruainak tang ah thimnak tuah kha aa tinh mi cu a si.\nRamchung thil man tum ter zong kha ramchung ramleeng investment tlawmter kha a si.a fawinak cun mizapi nih chawlehthalnak lei ah harnak tonter i anmah ralkap lei chawlehthalnak kha santer, ralkap lei ah tangka chuahlut karhter, ramchung ramleeng company vialte kha anmah ralkap hriamnam ah ser dih kha an timh mi a si.Ramchung chawlehthalnak a rawkcat mi ka remh lai ati mi kha anmah ralkap lei chawlehthalnak rian a zuamcawhtu chawlehthalnak poh hrawh dih i anmah ralkap lei chawlehthalnak kha fehter kha a rak i tinh mi a si.\nAsiahcun Min Aung Hlaing nih 2008 phunghrma cherhchan in zei poh ka tuah a ti i atu tiang sualnak ngei lomi tampi zong 2008 cherhchan in harnak a pek hna. 2008 phunghrma aa tlaih peng tung nain 2008 phunghram nih inn hngak cozah sernak nawl a pe lo.Asinain a ser thiam thiam caah 2008 phunghram hi Min Aung nih a buar leng ah a hrawh tluk a si ve ko.\nCucaah Min Aung Hlaing nih Inn hngak cozah Caretaker Government a ser mi cu ram mipi hi ralkap uknak cohlanter aa timh mi le UN le Asia ram hna nih kawlram kong ah an kaa an cip khawh nakding Ramchung ramkheel Party pawl vaivuanhnak caah a ser mi a si.\nCucaah Min Aung Hlaing nih Inn hngak cozah Caretaker Government a ser mi hi thilthar ah ruat hlah usih, lung awtawm in um hlah uh sih,2021 rampi dothlenak revolution kan tuah mi hi kan dawn hlah seh, zei bantuk cozah uknak hmanh ser ko sehlaw kan hma ban a si mi ralkap uknak le ralkap, phunghram hrawh cu pehzulh ko hna sih Ro Lian.


Tukum Hakha Tho Ah Lai Laam Phunkip Hmuhsaknak Le Hlasaknak An Tuah Lai – THE CHINLAND POST\nTukum Hakha Tho Ah Lai Laam Phunkip Hmuhsaknak Le Hlasaknak An Tuah Lai\nSalai Cung Cung |2018 Tho 16| Hakha Chin Association for Christian Communication (CACC), Hakha (Chin) Literature and Culture Society (HLCS), Chin Youth Organization (CYO), Hakha Khuanu khuapa, Rual U le Chin Women Organization (CWO) tawlrelnak in Tho cu October 25 Carson Hall ah an tuah lai. Sathluak hlawrnak, Lai nunphung laam a phunphun hmuhsaknak le hlasaknak an tuah lai tiah kan theih.\n“Hi ni Tho ah, Lai Sathluak kan hlawr lai, Hakha peng chung ummi tanghra awng (Distinction) he thiamhlei in a awng mi hna laksawng peknak a um lai. Biatawi chimnak ah Chin ramkulh Chief minister kan sawm lai, Hla le Music lei ah FiakfaiRock Band le Hakha khua chung um hlasak thiam mi kan sawm hna lai. Lai laam phunphun hmuhsaknak kan tuah lai, a caan cu 12 in thawk si lai. Tukum hi kum dang nakin ahlei in tuah kan timhmi cu um lo. HLCS hi a hun dirka te a si i tu zong hi caan a um lo mi karlak ah tet taktak in timhtuah mi a si. Nain zei a si zong ah tuah ko u si Lai nunphung hi Sunglawi tein tuah ko u sih kan ti caah kan timhtuah hi a si” tiah Hakha (Chin) Literature and Culture Society in Secretary Pastor Lai Cung nih The Chinland Post ah a chim.\n“Tho hi ka ngakchiat lio ah an tuah hi ka thei bal lo, tuan pi ah khirhfa kan rak si tikah khirhfa phung le khirhfa zulh ning nih hin kan tho hi a thah ka ti ko lai cu. Cu hnu ah upa pawl khua an vun ruah le keimah ka theih tiang Tho an tuah cu Tedim pawl nih an tuah i Hakha ah mah lio cu Tedim pawl hi bawi an rak tam pah lio a si. Chin Oo Sii ah khin Zung nihnih an khar le Khuadoi puai an rak tuah. Kannih Hakha cu a rak um rih lo, cuti cun a vun ra i Falam ah ka um lio ah Falam nih sunglawi ngai in Fanger puai an tuah ve. Cun Hakha upa pawl nih Falam le Tedim zong nih an ngei ve ko kanmah Hakha zong Tho kan rak ngei bal ko an ti, cu ti cun Tho cu an rak thawk hi a si” tiah Hakha (Chin) Literature and Culture Society Chairman Pu Thla Kio Lian nih The Chinland Post ah a chim.\nTho program chungah aa tel dingmi cu Lai laam a phunphun, Hlasaknak, Sathluak, tanghra thiam hlei in a awngmi lak sawng peknak a um lai tiah kan thieh.\nNext Tukum Hakha Tho Ni Ah CPC Paih Zuamnak An Tuah Than Lai Lo


***Vakok.Lian***: JESUH A CHUAHNAK HMUN LE CAAN\nJESUH A CHUAHNAK HMUN LE CAAN\nCaan tlaitu ----------------------------- Siang Dun\nPhung chimtu ------------------------- Rev. Philip Hrengling\nKhamhtu khrih chuahnak ni le thla a kan phaktertu Pathian kan thangtthat. Pathian cu kan itheih lo lio zong ah dawtnak in a kan vengtu a si. Jusuh nih cun a nunnak pek in a kan tlangh. Jesuh dawtnak hi a ngan taktak ko. Jesuh zoh chih in kan nunnak lam ah hmai ah kal hna usih. CIM chungtel zumtu pathat cio cungah lomhnak kan chim. CIM a nun khawhnak cu Pathian thawng le nangmah na telnak thawng in asi. Nihin thawgttha a kan chimtu hi CIM ah caan saupi Director a kan ttuan piaktu Rev. Philip Hrengling a si. CIM can saupi a rak hruai. A mah kuttang ah chungtel tampi kan rak karh. CIM cauk zong a kan chuah pi khawh. A cungah lomhnak a tam hringhran ko. Upatnak he a kut ah caan kan pek cang.\nCathiang rel ta usih! Luke 2:4-7: Josef cu Galiliram i Nazaret khua in Judearam i Bethlahem khua an timi, Siagpahrang David chuahnak khua ah khan a kal. Josef kha khika i a kalnak cu amah kha David hrinsor a si caah a si. Cun min thlak awk i a kal ah khan a hammi Mari kha a sinah aa kalpi. A ni thla kha a tling dengmang cang i khika i a um lioah khan a hrin can kha a phan, fapa te kha a hrin i cucu fater a si. Puan in a zual i caw rawl einak kuang chungah khan a thlim- riahnak khualbuk ah khan an caah hmun a um lo. Bawi Jesuh a chuahnak hmunhma le ni le caan ahhin ziah hi tluk hin hmun a um lo? a caan pek zong a um lo ti hi ruah awktlak ngai a si. Mi lungthin ah i manh lo caan, hmunhma pek khawh lo caan theng ah Jesuh a chuah hi a ruang a um hnga maw? Pathian khuakhan maw a si hnga? minung leikap in chambaunak dah a si hnga? Jesuh a chuahnak tuanbia tawi kan hmuhmi cu a chuahnak hmun Bethlahem cu Jerusalam lei a tlawngmi hna nih an tan pahnak le an i din tawnnak hmun rem ngai a si. Jerusalem khuapi cu mikip nih hmuh le tlawn duh cio a si i, Bethlahem i tan pah cu a nuam ngai in an theih. Jesuh a chuah lio hrawngah hin Siangpahrang Awkastas nih ramchung ah a ummi vialte David hrinsor a simi milu rel dingah nawlbia a chuah. Cucaah min i thlak awkah a mi paohpaoh in anmah le an khua cio ah khan an kal. Josef zong cu David hrinsor a si ve caah min thlak awk ah a hammi Mari kha aa kalpi ve. A ni thla kha a tling dengmang cang i, khika an um lioah khan a hrin can kha a phan. Fapate cu a hrin i cucu a fater a si. Puan in a zual i caw rawl einak kuang chungah khan a thlim-riaknak khualbuk ah khan an caah hmun a um lo. Ram chungah David hrinsor vialte min thlak awkah anmahle khua cioah an kal caan cu sikaw, lampi le riahnak inn paoh cu minung an khat ko lai. Riahnak khualbuk le i dinhnak hmun zong ham cia dih a si ko lai. Kalnak le riahnak zong a cuh in i cuh dawh an si. Chungkhar unau i hmuh caan, i ton caan le hmun khat ah riah tti caan a si. America ah Thanksgiving hi November zarh donghnak a si. Cucu an sunsak ngai ve i, chungkhar i hmuhton caan le rawl dum ti caan ah an hman. Rian ah a khunh a la kho lo zong hi ni ahcun a khunh pek dih a si. Hi bantuk caan ahhin khual a tlawngmi an tam ngai i, i manh lo cio a si. Tlawmpal ah Christmas ni le caan nih a hun zulh i, rian tam aa peh. Mi paoh i manh lo cio a si. Cucaah America um Laimi holh cu ka bizi tuk ti a si. Bizi tuk cang ahcun, Pathian he zong appointment lak khawh lo, hmun le caan pek khawh lo a si. Bawi Jesuh a chuah lio hrawnghrang ahhin mikip cu anmahle rian herh ah an buai cio lai i, naute Jesuh le a nu biak chonh can zong an ngei kho lai lo ti cu mitthlam in cuanter khawh a si. Caw rawl einak kuang an hei tan pah ko zongah lungthin le pum i manh lo cio cu an si hna lai i, Jesuh tonnak hmunhma le caan pek khawh a har kho men. Atu chan cu minung pakhat le pakhat iton zong hi appointment lak hau lengmang in a um cang. Ton kan duh i, can le hmunhma na ka pe kho hnga maw? ti a si lengmang. Minung sinah cun appointment lak khawh lengmang a si pah ko nain Pathian he i tonnak dingah appointment lak hi a tlawm ngai. Khrihfabu cawlcanghnak le Nubu nih thlacamnak an ngeihmi ti bantuk hmanh ah micheu cu a hmun le a caan kan pe kho tawn lo. Tukhal pawl cu lamhlapi in an ra; an laksawng te he naute Jesuh cu a nu he khan an va ton i, cu an laksawng te he cun an biak. A caan an pek, hmunhma zong an ngei. Pathian Fapa cu hi vawlei cungah a thlite le hmun kiangte ah run inn ngei lo in a chuak. Cun khualtlawnnak puan in zual a si. Hla phuahtu Emily E. Elliot nih Hi Bible caang Luke 2:7 lakin Hlabu 85 kha a phuah. A hla bia a ttialmi cu; A caang khatnak ah; Bawi tthudan le suiluchin kha na kaltak, asinain Bethlehem ahcun ihnak hmun hmanh kha na ngei lo. A caang hnihnak ah; Vancung ah lawmhnak hla an sa; asinain vawlei ah toidornak na in. A caang thumnak ah; Vawlei ah sermi saram cenghngia le vate nih hmun an ngei; siseh Pathian Fapa cu vawlei ah ihnak hmun hmanh a ngei lo” . A caang linak ahcun; Jesuh a ttum tthan tikah, ka pawngah um tuah a ka ti lai” tiah hla dawh ngai a phuah. Hi hla nih Jesuh chuahnak hmanthlak a fianter ngai. Vawlei misual khamhtu Jesuh cu vawlei a rat lioah inn nuam le inn dawhpi kha i thim loin lothlo le sattil zuattu inn tu kha aa thim deuh. Run inn ngei lo le khual puan in zual kha aa thim deuhmi a si ko rua hih. A kum a hung upa deuh i kum 12 a si lio zongah Jerusalem lei lampi le biakinn ah a nu le pa nih an va hmuh. Inn ah siarem ngai in a um lo. A kum a hung upa hnupi zongah pakhatpa nih “Na kalnak paoh ah kan zul lai” tiah a ti i, Jesuh nih cun “Cenghngia nih kua an ngei i vate nih bu an ngei, sihmanhsehlaw Mi Fapa cu riahnak hmun hmanh ka ngei lo” tiah a ti (Luke 9:58 ). Hika Jesuh biate hi minung ruahnak in ngaih ahcun, lung a hno ngai. Jesuh nunnak lampi cu caw rawl einak kuang in vailamtahnak tiang a kalmi a si. A donghnak ahcun, an vuinak a thlanpi zong kha a lawng ko. A rian liimnak dingah hmunhma lakin le siarem tein nunnak caan hman hi a si kho hrimhrim rua lo. Atu kannih chan zongah Bawi Jesuh a chuah ni le caan cu rian tam lio he aa tong, khualtlawn caan he aa tong. Cun khuasik can a si fawn. Cu tikah Pathian biaknak a caan pek a har, tenh khawh a har; ruah can zong a um kho tuk lo. Jesuh cu hmunhma le a caan kan pek khawh lo hmanhah amah tu nih a khualtlawnnak a donghnak bik i a chimmi cu “Ka Pa inn chungah khaan tampi a um ko i cuka i nan caah hmun va timh awkah ka rak kal lai” (Johan 14:2) a ti. Vawlei ah riahnak hmun le tonnak caan a ngeih lo hmanhah amah nih cun hmun a kan timhpiak peng ko. Van innka cu a hun lai i, ahohmanh lam pawng le innka ah khuasik bu in hngah a um ti lai lo. Run rep lo ah a chuak i, riahnak hmun a ngei lomi a si ko nain, kan caah run inn dawh a kan timhtuah piaktu Khamhtu Jesuh cu thangtthat peng usih!\nRef:: [CIM] CIM Caan Hmannak (Dec 19, 2010)\nPosted by L.VanBlian_blogpost.com at 9:19 PM


Sang Khuabawi le Khuate Khuabawi Riantuan Caan A Dih Cang! – Chin 11 News\nSang Khuabawi le Khuate Khuabawi Riantuan Caan A Dih Cang!\nPosted By: chin11news March 15, 2021\nThantlang Peng ah Sang khuabawi le Khuate Khuabawi hna an riantuan caan a dih cang. A thar in a tuan cang mi nih pehzulh an duh ah cun pehzulh nak nawl a um. Peh zulh in tuan rih an duh lo a si ahcun anmah ai ah midang khua bawi tuan ding an kawl lai. Ralkap uknak chung ah cun khuabawi zong pehzulh in tuan i tim hlah usih.\nKhuabawi tuan ding in fial na ton zong ah mizapi lei tang in nan kan el piak naklai kan in nawl hna. Khua bawi hi ralkap riantuan cawlcanghnak ah an hman ngai te ding mi a si. Lai mi chung in ahohmanh nih ralkap riankhinh mi cohlang hna hlah usih.\nCun Thantlang GAD zung in riantuan tu cheukhat CDM an tuah caah an rian in ngol ter thai an si. An mah ai ah rian an auh te lai. Hi tik ah lai mi chung in a hohmanh nih sok hna hlah usih. Zung dang dang in CDM a tuah mi hna rian in chuah thai i an mah ai ah midang rain auh khawh a si. Khi tik ah ahohmanh nih sok hna hlah usih. Mizapi a that cuahmah mi ralhrang ralkap uknak a hram in thlongh ding ah mizapi kan lung i rual hram seh! Credit: Olivia Nu Cinzah\nOlivia Nu Catilami kongah: Zasang Cinzah nih share a van tuahmi zong hi relchih tlak taktak a si: Australia lei in kan far Olivia Nu nih a von chimmi hi Bia ngaingai a si. Khuate, khuapi, a sang tbk vialte khuabawi kha idin viar ulaw, khuatlang tawlrelnak/ Mino cawlcsnghnak khan kal chung cio rih law a tha ngai. Ralkap nih Khua Bawi auh awk le Rian fial awk um lo ding kha a biapi.


Van Hei Lian: Norway Ramchung Ummi Sin Thawngthanh – Chin Community in Norway\nApril 24, 2016 ccn 0 Comments\n“Norway ramchung um mi sin thawngthanh”\nAralaimi June 29-01July, 2016 tiang tuah dingmi Chin Community in Norway lentecelhnak zuamnak ah a phunphun zuamnak a um ding a si. Cu lakah capar tial zuamnak zong a um lai. Izuam cio dingin (Norway ramchung) kan in sawm hna.\nHi capar zuamnak ah kum rikhiah a um lo. Ahopaoh izuam khawh cio a si.\nHi capar tial zuamnak ah tial dingmi tlangtar cu: “Biaknak zalonnak muru: DAWTNAK, THATNAK LE INKHAWHNAK.”\nCapar tial tikah Times New Roman, font 12 in tial asi lai i atambik cahmai (3) tiang tial a si lai.\nCapar tial mi kuat tikah capar tialtu min tling in langhter chih a si lai.\nLaksawng zong committee nih a thabik in an tawlrel.\nCapar tialmi cu ahnubik May 31,2016, nazi 00:00 hlan ah Van Hei Lian: vanhailian@gmail.com sinah kuat dih a si lai.\nNote: Nan hawikom sin ah capar tial zuamnak he pehtlai in theihternak le thawngthanhnak na kan tuah piak chih nakhnga zong kan in nawl hna.\nPrevious Previous post: 2016 Norway Chin Celh Zuamnak Kong Thawngthanh (I)\nNext Next post: Lottery a rauh hlanah kan zuar cang lai


Pu Donald Trump cu Minung Ruahnak Nih A Phanh Khawh Ti Lo Mi Dirhmun Tiang A Phan Cang Uar A Um Lawlaw Tthancho Nak Leipang Ah Cun Khuaruah Har Minung Pakhat Cu Si Ve Ko Hi Teh Video Rak Zoh Pah (+ Video) – Thechinlungnews\nPu Donald Trump cu Minung Ruahnak Nih A Phanh Khawh Ti Lo Mi Dirhmun Tiang A Phan Cang Uar A Um Lawlaw Tthancho Nak Leipang Ah Cun Khuaruah Har Minung Pakhat Cu Si Ve Ko Hi Teh Video Rak Zoh Pah (+ Video)\nPosted By: lian lian January 31, 2021\nPu Donald Trump cu ruah khawh a si lo mi tiang dirhmun a phan than cang e, Laimi 88 % i an Pu cem asi i uar a um taktak khi a si. tthancho lei lam.pang ah cun,\nMah bantuk khi a poi ngaingai ve… ” Party thar pakhat dirhthan ding in ruahnak pakhat a nei” tiin an chim nain, Pu Trump hi a thluak lei hlah maw ai rawk deuh hnga tiah ruahnak an mei.\nJoe Biden bia a chim lio bak ah a lam cuahmah ko. Joe Biden cu a khuaruah a har tuk hringhran i a nih chuak tuk ah thep lo bak in a zoh ve ko. Video rak zoh ..\nThawngpang dang rak rel chih: Cu Bantuk Minung Cu A Thi Mi A Nu Ruak Kum 10 Chung Bak Vurkuang Chung Ah A Khumh I A Mah Cu. Kum 10 chung, Vurkuang chungah a nu i ruak a khumh ruangah Japan mi Yumi Yoshino (kum 48) cu Japan palik nih an tleih.\nInn man a pek a pek khawh ti lo ruangah an chuah ter i cuhnu cun inn a thenhhlimh tunu nih Vurkuang chung i a nu ruak a rak chiah mi cu a hmuh.\n“Miruak cu Vurkuang chungah i tlum kho ding in a tom a tom i a ben vhih mi a rak si. Ataksa cung ah hliamhma fak ti bantuk cu pakhat jmanh hmuhding a um loh. Nain, zeitin dah a thih ning hi a si zeitik can ah dah a rak thih timi cu theihkhawh a si loh. A mui zoh ah cun, kum 60 hrawng minung a si mi a lo” tiah Japan palik ṭuanvonei tu minung pakhat nih thawngpang la tu media pakhat sin ah a chim.\nYumi Yoshino nih cun a nu he an hlan timi innpi cu chiahtak a sian lo ruang ah, tu bantuk i a nu ruak kum 10 chung vurkuang i a chiah nak hi a si toah a chim.\nAmah cu Tokyo kiang, Chiba khua i hotel pakhat ah Japan palik pawl nih an tleih i a konglam i dothlat an timh cuahmah luo a si.\nBe the first to comment on "Pu Donald Trump cu Minung Ruahnak Nih A Phanh Khawh Ti Lo Mi Dirhmun Tiang A Phan Cang Uar A Um Lawlaw Tthancho Nak Leipang Ah Cun Khuaruah Har Minung Pakhat Cu Si Ve Ko Hi Teh Video Rak Zoh Pah (+ Video)"


Vice President Nih Ramkip Khualtlawng Hna Caah Market Thatter Deuh Ding A Forhfial Hna – THE CHINLAND POST\nVice President Nih Ramkip Khualtlawng Hna Caah Market Thatter Deuh Ding A Forhfial Hna\nCity Hunter| 2018 June 13| Vawleicung ramkip khualtlawngtu tamdeuh an rak luhnak ding le an karh deuh nakding ah kan ram i tlawn hnawh awk a tlakmi hmun pawl khi vawleipi theih in kan fakthanh deuh awk a si tiah Myanmar rampi Vice President Henry Van Thio nih forhfialnak bia a chim.\nJune 12, Naypyidaw ah a ummi International Convention Centre-2 ah tuahmi Myanmar ram khualtlawnnak lei rian conference (Myanmar Tourism Conference) 2018 ah rampi Vice President Henry Van Thio nih atu bantuk in a chim hi a si.\nMyanmar ram hi vawleicung ramkip khualtlawngtu pawl (tourist) tamdeuh an rak luhnak ding caah ramchung tlawn awk a tlakmi khuallam hmunhma pakhat a sinak kong kha vawleipi nih tamdeuh le thukdeuh in a hngalh khawh nakhnga market pawl tampi thatter deuh i ramkip ah hmual ngei deuh in fakthanh a herh. Hotel akhaan man hna le tlunphorh man (transportation fee) zong hi ramkip thilman hauhmi nak tamdeuh lo in tuah a herh. Cun, khualtlawngtu pawl nih an pekmi (an liammi) man le kanmah lei nih kan tuahpiakmi hna (services) kha aa tlukruan, aa tlak ve ding (value for money) a biapi tuk hringhran tiah Conference ahcun a chim.\nRamkip khualtlawngtu hna fawite in an luh khawhnak ding ah International airport, tilawng dinhnak, ramri luhchuahnak gate pawl tamdeuh le kau ding in hun i visa phunglam remhnak, visa man thumhnak, visa luatnak (visa hau lo in tlawn khawhnak) pawl an tuah cuahmah tiah theih a si.\nMyanmar ram nih atu lio Europe rammi a rak lutmi an tlawm nain ASEAN ram pin ah Japan, Tuluk le South Korea rammi tamdeuh an rak luhnak ding caah visa dindorh ding in kan tawlrel cuahmah tiah a chimchih.\nHotel le transportation rian telh in services pawl hi ramkip nakin a man fah deuh ruang ah khualtlawngtu an tlawmdeuhnak a ruang pakhat a si ve. Myanmar ram ah khualtlawngtu tambik a lutmi hi Thai, Tuluk, Japan le Korea ram an si. American, France, Britain, Germany le nitlak lei ram hna zong an rak tlawng pah.\nJapan, Tuluk, South Korea ram in khualtlawngtu an tamdeuhnak ding caah visa luatnak tuahpiak ding an tawlrel cuahmah tiah Hotel le Travel ministry zung in theih a si.\nJune 12 ah tuahmi Myanmar Tourism Conference ah khualtlawn naklei thanchoternak, khualtlawnnak rian he aa pehtlaimi a fami le a laivuang rian pawl thanchoternak, khualtlawnnak rian market strategy le ngunkhuai kongkau ceihmainak an ngei.\nRef: DVB, President Office\nPrevious Tukum Sianghleirun Kai Aa Timmi Nih Pyay Ti Oo Foundation Scholarship Sok Khawh A Si\nNext Kawlram Tilianh Ruangah Mi 8000 Harnak An Tong I Minung 3 An Thi


Pathian Thawng Le Biden Thawngin Hmaizarh Ah Bawmhnak Pek Colh Khawh Nan Si!\nHouse of Representatives zong Monday ah khan an rak vote i Yes vote (359) le No vote (56) lawng in an approve. Hngakchia he upa he hmuh dih ding asi. Inn chungkhar ah milu 5 um mi cu $600 x 5 = $3000 si lai. President Donal Trump nih min a thut lai i, mah khawh cun pek asi lai.\nUS cozah nih hman dingmi aza tein an approve mi cu 2.3 trillions bak asi. Bawmhnak cu – Minung pakhat $600, Unemployment payment $300, le Small Business hna caah $300 billions. ~ Ref ABC News,\nNuva kumkhat income fonh $174000 a lawnh lomi hmuh asi lai. Pakhat lawng asimi income $87000 a lawnh lomi hmuh asi lai. $75000 nak a tlawm a hmumi poh $600 tling in hmuh asi lai. Hngakchia zong $600 cio an nmuh dih lai. Nuva income fonh $150000 nak tlawm cu $600+$600 tling in hmuh asi lai. Mah hi ri a lawnhmi a cung lei ri a lawnh lomi cu $600 tling lo in hmuh asi lai.\nHmaizarh ah bawmhnak pawl pek cawlh khawh dingin timh asi tiaj Steven Muchin, Treasury Department lutlai nih a chim. ( Ref- FoxBusiness) Pathian thawng le Biden thawng in 👍😁 Catialtu: Salai Biak


“Cawnpiaknak kha Ngai U Law Fim tuah U”—Phungthlukbia 8:33 | Cawn awk Cauk\nVennak Innsang (Cawn awk Cauk) | 2018 March\nREL KA DUH Acholi Holh Akha Holh Aukan Baoule Holh Batak (Karo) Batak (Simalungun) Batak (Toba) Biak Bislama Holh Cambodia Holh Chin (Hakha) Chokwe Holh Chopi Chuabo Holh Chuukese Holh Dayak Ngaju Gitonga Greenland Holh Hmong (White) Iban Holh Ibinda Holh Javanese Kachin Holh Karen (S'gaw) Kazakh Holh Kazakh Holh (Arabic) Kikongo Holh Kimbundu Holh Kisi Holh Krio Laos Holh Lhukonzo Holh Lifu Holh Lomwe Holh Macua Holh Malta Holh Mapudungun Holh Mauritius Creole Holh Mirang Holh Mizo Holh Navajo Holh Ndau Holh Ngangela Nias Holh Niuean Holh Nyaneka Holh Nyungwe Quechua Holh (Ayacucho) Quechua Holh (Cuzco) Quichua (Chimborazo) Quichua (Imbabura) Rarotongan Holh Roma Holh (Masidonia) Romany (Macedonia) Cyrillic Romany (Southern Greece) Runyankore Holh Rutoro Holh Sangir Saramaccan Holh Sena Holh Seychelles Creole Holh Sunda Tahiti Holh Tshwa Holh Uigur Holh (Cyrillic Cafang Hmanmi) Umbundu Holh Urdu Holh Uruund Holh Wales Holh Wallisian Holh Wayuunaiki Holh\n“Cawnpiaknak kha Ngai U Law Fim tuah U”\n“Ka fapale hna . . . cawnpiaknak kha ngai u law fim tuah u.”—PTB. 8:32, 33.\nHLA: 34, 6\nMahle mah i chimhhrinh awkah Jehovah nih lungsau tein zeitindah a kan cawnpiak?\nNulepa nih fale kha Jehovah cawnpiaknak chungah zeitindah an ṭhanter khawh hna?\nKhrihfabu in hmuhmi chimhhrinhnak in zeitindah ṭhatnak kan hmuh khawh?\n1. Fimnak kha zeitindah kan hmuh khawh, mah nih zeitindah a kan bawmh lai?\nFIMNAK cu Jehovah sinin a rami a si i midang kha siang ngaiin a pek hna. Jeim 1:5 ah hitin kan hmuh: “Fimnak a baumi nan um ahcun, Pathian sinah thla cam sehlaw Pathian nih a pek ko lai; Pathian nih cun ahopaoh kha zaangfah ngai le siang ngaiin a pek ko hna.” Fimnak kan hmuh khawhnak lam pakhat cu Pathian chimhhrinhnak cohlannak thawngin a si. Fimnak nih thil ṭhalo tuahnak in a kan huhphenh lai i Jehovah he naih tein um zungzal awkah a kan bawmh lai. (Ptb. 2:10-12) Cun zungzal nunnak ruahchannak zong kan ngei lai.—Judas 21.\n2. Pathian chimhhrinhnak kha zeitindah kan sunsak khawh?\n2 Mitlinglo kan si ruang asiloah kan ṭhanning ruangah a caan ah chimhhrinhnak cohlan le a ṭhatnak in hmuh kan i harh kho men. Asinain Pathian chimhhrinhnak in ṭhatnak kan hmuh tikah Pathian nih zeitluk in dah a kan dawt ti kha kan hun hngalhthiam. Phungthlukbia 3:11, 12 ah hitin kan hmuh: “Ka fapa, BAWIPA chimhhrinnak cu zei rel loin um hin hlah. . . . BAWIPA nih a dawtmi kha a mawhchiat ve hna.” Jehovah nih kan caah a ṭha bikmi a duh ti kha kan zumh khawh. (Hebru 12:5-11 rel.) Pathian nih ṭha tein a kan hngalh caah a chimhhrinhnak cu aa tlakmi le kan herhmi a si zungzal. Hi capar ah chimhhrinhnak phunli kong kan i ruah hna lai: (1) Mahle mah i chimhhrinnak, (2) nulepa chimhhrinhnak, (3) Khrihfabu in hmuhmi chimhhrinhnak le (4) chimhhrinhnak nakin a ṭhalo deuhmi.\nMahle Mah Chimhhrinh cu Zeicah Fim a Si?\n3. Ngakchia pakhat cu mahle mah aa chimhhrinh khomi zeitindah a si khawh? Tahchunhnak pe.\n3 Mahle mah chimhhrinhnak ah kan tuahsernak le kan ruahnak i uk khawhnak aa tel. Mahle mah chimhhrinhnak cu kan i chuahpimi a si lo caah kan cawn a hau. Tahchunhnak ah, ngakchia pakhat nih sehbing cit a cawn tikah a nu asiloah a pa nih ṭha tein an tlaihpiak. Asinain a hun thiam deuh tikah tlawmpal an thlahpiak pah lengmang. Ṭha tein mawngh a thiam tikah cun amah tein an citter cang. Cu bantukin nulepa nih an fale kha “Khrihfa ziaza le cawnpiaknak” he lungsau tein an cawnpiak hna ahcun an fale cu mahle mah aa chimhhrinh khomi le a fimmi an si lai.—Efe. 6:4.\n4, 5. (a) Mahle mah chimhhrinhnak cu “mihring thar” hruknak ah zeicah aa tel? (b) Palhnak kan tuah tikah zeicah kan lung a dongh awk a si lo?\n4 An upat hnuah Jehovah kong a hngalmi zong cutin an si ve. Mahle mah aa chimhhrinh khomi an si ko lai nain Khrihfa nutling, patling cu an si rih lo. Asinain “mihring thar” i hruk awk le Khrih i zohchunh awkah an i zuam ahcun duhsah duhsah in Khrihfa nutling, patling an hung si lai. (Efe. 4:23, 24) Mahle mah chimhhrinhnak nih “Pathian zeirel loin kan um tawnnak le hi vawleicung pumsa duhnak hlawt kha a kan cawnpiak i hi vawleicung ah hin mahle mah aa uk khomi si awk le ding tein nun le Pathian ṭihzah in um kha a kan forh.”—Titas 2:12.\n5 Asinain kan dihlak in misual kan si. (Pct. 7:20) Asinain palhnak kan tuah tikah mahle mah aa chimhhrin kho lomi le santlai lomi kan si tinak a si lo. Phungthlukbia 14:16 ah “miṭha mi cu voi sarih tiang tlu hmanh sehlaw a tho ṭhan zau lai” tiah a ti. ‘Thawh ṭhan’ awkah zeinihdah a kan bawmh lai? Kanmah thazaang si loin Pathian thiang thlarau nih a kan bawmh lai. (Filipi 4:13 rel.) Thlarau nih a chuahtermi ziaza hna ah mahle mah i uk khawhnak aa tel i mah cu mahle mah i chimhhrinnak he aa pehtlai.\n6. Zeitindah Baibal hlathlainak cu na caah a hun fawi khawh? (A hramthawknak hmanthlak zoh.)\n6 Thlacamnak, Baibal hlathlainak le ruahnak nih mahle mah i chimhhrinh khawh awkah a kan bawmh lai. Asinain Baibal hlathlainak tuah cu na caah a har asiloah na huam lo ah tah zeitin? Na lung dong hlah. Pathian Bia, Baibal kha “duh” awkah Jehovah nih a kan bawmh lai. (1 Pet. 2:2) Baibal hlathlai dingin mahle mah i chimhhrinh khawh awkah Jehovah sinah bawmhnak hal. A hmasa ahcun Baibal hlathlainak kha minit tlawmpal tein na tuah khawh. Cuticun Baibal hlathlainak tuah cu a hung fawi deuh lai i naa nuam deuh lai. Jehovah kong kha dai tein ruah awkah a caan pek na duh lai.—1 Tim. 4:15.\n7. Mahle mah chimhhrinhnak nih thlaraulei hmuitinh phanh awkah zeitindah a kan bawmh khawh?\n7 Mahle mah chimhhrinhnak nih thlaraulei hmuitinh phanh awkah a kan bawmh khawh. Tahchunhnak ah, fa a ngeimi pa pakhat cu a lungthawhnak a tlau tiah a ruah caah hmaanhmaan hmaikal ṭuan dingin hmuitinh a chiah. Hmaikal ṭuannak kong he aa tlaimi mekazin pawl kha a rel i thla a cam. Mah nih Jehovah he an i pehtlaihnak kha a fehter chin. Cucaah a si khawh tikah manh caan hmaikal a ṭuan. A hmuitinh phanh khawh lo awkah zeithil hmanh aa dawnhter lo. A hnuah hmaanhmaan hmaikal a hung ṭuan kho.\nNa Fale kha Jehovah Chimhhrinhnak in Ṭhanter Hna\nNgakchia cu an chuahka in a hmaan, hmaanlo an thleidan khawh lo caah cawnpiak an hau (Catlangbu 8 zoh)\n8-10. Nulepa nih fale kha Jehovah biak awkah zeitindah an bawmh khawh hna? Tahchunhnak pe.\n8 Jehovah nih fale kha “Khrihfa ziaza le cawnpiaknak” he ṭhanter awkah nulepa kha rian a pek hna. (Efe. 6:4) Mah rian cu tuchan ah a har kho men. (2 Tim. 3:1-5) Ngakchia nih an chuahka in a hmaan, hmaanlo kha an thleidang kho lo, zeicahtiah an chiaṭha thleidannak cu cawnpiak a si rih lo. Cucaah cawnpiak an herh. (Rom 2:14, 15) Baibal lei mifim pakhat nih “chimhhrinhnak” tiah lehmi Greek biafang cu “fale zohkhenhnak” timi sullam zong a ngei tiah a ti.\n9 Nulepa nih fale kha dawtnak he an cawnpiak hna tikah fale nih himnak an hmu. Zalonnak ah ri a um i an biakhiahnak le an tuahsernak vialte cu an nunnak ah huham a ngei ti kha an hngalh. Cucaah Khrihfa nulepa nih fale zohkhenhnak ah Jehovah fimnak i bochan cu a biapi tukmi a si. Fale zohkhenh ning cu nunphung pakhat le pakhat, chankhat le chankhat an i lo lo. Asinain Pathian nawl a ngaimi nulepa nih an tuah awk a simi thil kha an ruahdamh lo asiloah minung ruahnak le hmuhtonnak kha an i bochan lo.\n10 Noah sinin kan cawn khawh. Jehovah nih lawng sak a fial tikah zeitindah sak ding a si ti kha a hngal lo. Jehovah kha aa bochan i Jehovah nih “a fialmi vialte cu a tuah dih.” (Gen. 6:22) A phichuak cu zeidah a si? Mah lawng nih Noah le a chungkhar kha a khamh hna. Noah cu a hlawh a tlingmi pa a si. Zeicah? Pathian fimnak aa bochan caah a si. Noah nih a fale kha ṭha tein a cawnpiak hna i an caah zohchunh awk ṭha a chiah. Buanchukcho a tlun hlan, mah a ṭhalo tukmi caan ah cutin tuah cu a fawimi a si lo.—Gen. 6:5.\n11. Nulepa cu fale cawnpiak awkah zeicah fakpi in an i zuam awk a si?\n11 Nulepa na si ahcun Pathian fialmi zeitindah na “tuah dih” khawh? Jehovah bia ngaihnak thawngin a si. Na fale zohkhenhnak ah Jehovah lamhruainak zul. Baibal le bupi ruahnak cheuhnak hna kha hmang. A hnuah na fale cu na cungah an i lawm ko lai. Unaupa pakhat nih hitin a ṭial: “Ka nu le ka pa nih an ka zohkhenh ning cungah kaa lawm tuk. Ka lung suk khawh awkah an si khawh chungin an i zuam. Thlaraulei ka ṭhanchomi hi ka nu le ka pa bawmhnak thawngin a si.” Nulepa nih an fale kha an si khawh chungin an cawnpiak hna hmanhah an fale nih Jehovah kha an kaltak men ko lai. Asinain a si khawh chungin aa zuammi nulepa hna cu a ṭhami chiaṭha thleidannak an ngei kho i an fa zong nikhatkhat cu Jehovah sinah a kir ṭhan kho.\n12, 13. (a) Fale buchung chuah an si tikah nulepa nih Pathian nawl an ngaih kha zeitindah an langhter khawh? (b) Chungkhar pakhat i nulepa nih Jehovah nawl an ngaih caah zeitindah ṭhatnak an hmuh?\n12 Nawlngaihnak he aa tlaiin nulepa cheukhat caah a har bikmi hneksaknak pakhat cu buchung chuah a simi fale he pehtlaihnak ah a si. Buchung chuah a simi a fanu inn in a chuah tikah a nu nih hitin a ti: “Ka fanu le ka tunu pehtlaih khawhnak lam a um hnga maw tiah bupi chuahmi cauk ah ka kawl. Asinain ka vapa nih kan fanu cungah rian kan ngei ti lo, Jehovah cungah zumhfek tein kan um a hau tiah a ka ti.”\n13 Kum tlawmpal hnuah an fanu cu buchung ah a rak lut ṭhan. A nu nih hitin a chim: “Atu cu nifate ti awk tlukin phone a ka chawnh, ca a ka kuat. Kan nuva in Pathian nawl kan ngaih caah a kan upat tuk. Atu cu a ṭha tukmi pehtlaihnak kan ngei cang.” Na fale pakhatkhat buchung chuah an si ahcun ‘Jehovah kha na lung chung dihlak in naa bochan’ lai maw? ‘Nangmah fimnak naa rinh lo’ kha na langhter lai maw? (Ptb. 3:5, 6) Jehovah chimhhrinhnak nih Jehovah cu zeitluk in dah a fim i zeitluk in dah a kan dawt ti a langhter kha i cinken. Na fale telin mi vialte caah a Fapa a kan pek ti kha zeitikhmanh ah philh hlah. Pathian nih mikip kha zungzal nunnak hmuhter a duh hna. (2 Peter 3:9 rel.) Cucaah nulepa hna, Jehovah chimhhrinhnak le lamhruainak kha i bochan u. Nan caah a har hmanhah Jehovah nawl kha ngai u. Pathian chimhhrinhnak kha cohlang u law zeitikhmanh ah ralchanh hlah u.\n14. “Zumhawktlak le a fimmi sal” nih a kan pekmi Jehovah lamhruainak in zeitindah ṭhatnak kan hmuh khawh?\n14 Jehovah nih Khrihfabu kha zohkhenh awk, huhphenh awk le cawnpiak awkah bia aa kam. Lam tampi in cutin a tuah. Tahchunhnak ah, Khrihfabu zohkhenh awkah a Fapa kha rian a pek i Jesuh nih zumhfek tein kan um khawh nakhnga a bawmmi thlarau rawl pek awkah “zumhawktlak le a fimmi sal” kha rian a pek. (Luka 12:42) Mah “sal” nih a sunglawimi lamhruainak le chimhhrinhnak a kan pek. Na ruahnak le na tuahsernak thlen awkah aan bawmmi phungchimnak pakhat na theihmi asiloah mekazin chung i na relmi capar kong kha na ruah khawh. Mah nih thlennak tuah awkah aan forh ahcun Jehovah cawnpiaknak in ṭhatnak na hmu tinak a si caah i lawm ko.—Ptb. 2:1-5.\n15, 16. (a) Khrihfa upa pawl an rian in zeitindah ṭhatnak kan hmuh khawh? (b) Khrihfa upa nih an rian nuam tein an ṭuan khawh nakhnga zeitindah kan tuah khawh?\n15 Khrih nih dawtnak he Khrihfabu a zohkhenhmi Khrihfa upa pawl zong a kan pek. Baibal nih mah pa hna kha “minung laksawng” tiah a ti hna. (Efe. 4:8, NW, 11-13) Khrihfa upa pawl an rian in zeitindah ṭhatnak kan hmuh khawh? An zumhnak le an tuahsernak kha kan i zohchunh khawh hna i Baibal hmangin a kan pekmi ruahnak cheuhnak kha kan zulh khawh. (Hebru 13:7, 17 rel.) Khrihfa upa pawl nih a kan dawt i Pathian he naihter a kan duh. Pumhnak kan baumi le kan lungthawhnak a zormi kha an hmuh tikah khulrang in an kan bawmh colh. Kan bia an kan ngaihpiak, dawtnak in tha an kan pek i Baibal in ruahnak an kan cheuh. An in bawmhnak kha Jehovah dawtnak in na hmu maw?\n16 Khrihfa upa caah ruahnak an kan cheuhmi cu a fawi lo. Siangpahrang David nih a nganmi a sualnak thuh dingin aa zuam tikah profet Nathan caah David chimhhrinh cu zeitluk in dah a har lai ti khi ruathmanh. (2 Sam. 12:1-14) Lamkaltu 12 lakah aa telmi Peter nih Judah mi kha miphun dang hna nakin ṭha deuh in a pehtlaih hna tikah chimhhrinh awkah Paul nih ralṭhatnak a ngeih a hau. (Gal. 2:11-14) Cu a si ah Khrihfa upa caah ruahnak cheuh a fawimi na si nakhnga zeitindah na tuah khawh? I toidor, lawmhnak lungthin ngei law chawnh fawimi si. An in bawmhnak kha Pathian dawtnak langhtertu in hmu. Mah tikah ṭhatnak na hmu lai i Khrihfa upa pawl zong an rian ah an i nuam lai.\n17. Khrihfa upa pawl nih unaunu pakhat kha zeitindah an bawmh?\n17 Unaunu pakhat cu hlanah a tonmi thil ruangah Jehovah kha dawt awkah aa harh. Hitin a chim: “Hlanlio ka tonmi le thil dang ruangah ka lung a dong tuk i Khrihfa upa pawl he biaruah ka hau ti kha ka hngalh. Annih nih sualphawt loin thazaang tu an ka pek. Pumh a dih tik paohah zeitluk in an rian a tam hmanhah a tlawm bik pakhat paoh nih zei na lawh tiah an ka hal. Hlanlio ka sining ruangah Pathian dawtnak hmuh awkah kaa tlak lo tiah ka ruah. Asinain Jehovah nih Khrihfabu le Khrihfa upa pawl hmangin atu le atu dawtnak a langhter. Zeitikhmanh ah Pathian he kan i pehtlaihnak cahter lo awkah thla ka cam.”\nChimhhrinhnak nakin a Ṭhalo deuhmi\n18, 19. Chimhhrinhnak nakin a ṭhalo deuhmi cu zeidah a si? Tahchunhnak pe.\n18 Chimhhrinhnak cu a fak ko lai nain Pathian chimhhrinhnak cohlan lo ruangah a chuakmi ṭhatlonak cu a fak chinchin. (Heb. 12:11) Kain le Siangpahrang Zedekiah i a ṭhalomi an tuahsernak in kan cawn khawh. Kain nih a naupa a huat i thah a duh ti kha Pathian nih a hmuh tikah hitin ralrin a pek: “Zeicahdah na thin a hun i na hmai a chiat? Ṭhatnak kha rak tuah law cu na merh ko hnga; sihmanhsehlaw ṭhatlonak kha na rak tuah caah sualnak nih cun nangmah tei awkah sahrang bantukin aan bawh ko. Nangmah kha uk aan duh, sihmanhsehlaw nangmah nih na tei awk a si.” (Gen. 4:6, 7) Kain nih Jehovah chimhhrinhnak kha a cohlang lo i a naupa kha a rak thah, mah ruangah a nunchung thil ṭihnung a rak tong. (Gen. 4:11, 12) Kain nih Pathian bia rak ngai sehlaw fahnak tampi a tong hnga lo.\n19 Zedekiah cu a tha a dermi le a ṭhalomi siangpahrang a si. Amah nih a uk lioah Jerusalem mi hna cu thil ṭhalo an tong. Cucaah profet Jeremiah nih Zedekiah kha i thlen awkah atu le atu ralrin a pek. Asinain siangpahrang nih Jehovah chimhhrinhnak kha a cohlan lo caah ngaihchiatnak a rak tong. (Jer. 52:8-11) Jehovah nih a herh loin cu bantuk fahnak hna in ding kha a kan duhpiak lo.—Isaiah 48:17, 18 rel.\n20. Pathian chimhhrinhnak a cohlangmi le a cohlang lomi nih zeidah an ton lai?\n20 Tuchan vawlei mi tampi nih Pathian chimhhrinhnak kha capo ah an saih i zei ah an rel lo. Asinain cu bantuk mi hna cu a rauhhlan ah harnak an tong cang lai. (Ptb. 1:24-31) Cucaah ‘cawnpiaknak kha ngai u sih law fim hna’ u sih. Phungthlukbia 4:13 nih “cawnpiaknak kha i tlaih peng law thlah hlah; cucu zul peng tuah, na nunnak a si” tiah a ti.\nBIAFANG CHEUKHAT FIANTERMI\nMahle mah chimhhrinh timi cu mahle mah i uk in i remh kha a chim duhmi a si. Mah nih thlaraulei ṭhancho awk le Khrihfa nutling, patling si awkah a kan bawmh. Baibal hlathlainak ah kan ṭhancho khawh nakhnga le thlaraulei hmuitinh kan phanh khawh nakhnga kanmah tein i chimhhrinh khawh awkah Jehovah sinah thla kan cam a hau\nTipil Innak—Khrihfa Caah A Herhmi\nNulepa hna, Nan Fale kha Tipil in Khawh awkah Nan Bawm hna maw?\nKhual Dawtnak Langhter cu a Herh Tukmi a Si\nChimhhrinhnak—Pathian Dawtnak Langhternak\nText Digital cauk download option VENNAK INNSANG (CAWN AWK CAUK) 2018 March\nVENNAK INNSANG (CAWN AWK CAUK) 2018 March


U Zo Khai Thawng; Mei A Rawhnak Kan Hmuh Hlan Chung Paoh Ma-ha-dat-aa Line Mei A Mit Lai – THE CHINLAND POST\nU Zo Khai Thawng; Mei A Rawhnak Kan Hmuh Hlan Chung Paoh Ma-ha-dat-aa Line Mei A Mit Lai\nCity Hunter | 2018 April 3| April 3 zanlei in 66KV line, ma-ha-dat-aa line mei a rawh ruang ah Gangaw, Hakha, Thantlang, Falam, Khaikam le Kalay electric mei a mit dih. Gangaw le Kyaw karlak in a rawk ti cu an theih khawh cang nain tuzan suimilm 8:40pm tiang mei a rawhnak an hmuh kho rih lo tiah kan theih.\nHi kong he pehtlai in Chin ramkulh Electric zung in lutlai Pu Zo Khai Thawng nih atu bantuk in The Chinland Post ah a chim.\n“Tuchun mei a rawh cang khan khuazei in dah mei a rawh timi chekhlatnak kan tuah colh i Gangaw le Kyaw kar in mei a rawk ti kan hngalh khawh colh. Kyaw le Gangaw cu a lam aa hlat tuk. Ramlak pi ah khua zei in dah a rawh timi riantuantu nih an kawl I an chek ko nain suimilam 8:40 tiang khan cu a rawhnak an hmu kho rih lo. Mei a rawhnak an hmuh khawh hlan chung cu Gangaw, Hakha, Thantlang, Falam, Khaikam le Kalay tibantuk 66KV line a hmangmi khua paoh cu mei a mit rih ko lai.”\n“Tuzan hi suimilam 11:00 tiang hrawng a rawhnak an kawl lai i an hmuh lo cun an i din rih lai I thaizing zingkate in an kawl than te lai. Mei a rawhnak an hmu khawh rih lo caah a si. An hmuh ahcun fawite in an ser colh khawh ko lai. Mei a rawhnak an tuak tikah fakpi in rawh dawh cu a si lo. A rawhnak an hmuh cangka ser colh le mei pek colh a si ko lai. Tuzan an hmuh lo hmanh ah thaizing ah an hmuh hrimhrim ko lai ti ka zumh” tiah a biapeh ah a chimchih.\nApril 2 zan khan khua a ri, tek a tla. Cu ruang ah tek tlak, thingkung tluk le por ruang ah atu bantuk in mei a rawhnak hi a si kho men tiah Hakha EPC zung riantuantu pakhat nih a ruahdamhnak kong The Chinland Post ah a chim.\nPrevious Tikir Khua Sianginn Foundation An Sakning A That Lo Caah A Thar In An Sakter Than Hna\nNext CHRO Le PACE Thithruainak In Titoih Puai Ah Cozah Riantuantu Hramhram In Laam Terlo Ding In Ca An Pek


A Poi Taktak Si! SAC Ralhrang Nih Thantlang An Khangh Than – Onlinenungak\nA Poi Taktak Si! SAC Ralhrang Nih Thantlang An Khangh Than\nApoi tuk hringhran ko ee. Thantlang khuapi na tuar fak tuk cang ko ee. Minung inn lo a si mi pei hitluk in zawruahnak thinlung pelte hmanh ngeih khawh nak lo in ralhrang uico pawl nih a kan khangh piak ko mi ruah ahcun lung a fak hringhran ko ee.\nAvoi tam ngai an khangh cang, atu zong hi inn an khangh cuahmah lio a si tiah thawng kan theih hawi cu lung a fak tuk ko ee.\nMah inn an khangh than timi kongah atanglei photo screenshort in kan lakmi nih a langhter mi kan rak thlah mi a si.\nBawipa tu nih mah inn lo kangh atuar cang mi le a kangh cuahmah mi hna in tuar zia in thiam ter hram ko hna seh. Credit: the Chinlang 7 News\nCDF-Kanpetlet nih BEHS Siang inn ah umhmun a khuar mi ralhraang an kah than hna i pahnih an thi. December 4, 2021 zing suimilaam 8:00 ah Kanpetlet khua B.E.H.S sianginn ah umhmun a khuar mi ralhraang pawl cu\nCDF-Kanpetlet nih an kah hna i minutes 45 hrawng kahdohnak faak a chuak tiah theih a si. Ralhraang lei pahnih an thi. CDF Kanpatlet lei in hliamtuar um lo te in kan kir kho tiah CDF Kanpetlet nih an thanh. Crd; The Hakha Post\nMandalay ramthen Singthkai(စဉ့်ကိုင်) peng Yuabu (ရွာဘို) khua zu dawr ah zu ding liomi ralhrang phu hna cu bomb puahhnawh an ton caah a thimi an tam lai tiah Singthkai (စဉ့်ကိုင်) PDF nih cathanh an chuah.\nNizaan December 3, zaanlei Yuabu (ရွာဘို) khuachung ah umhmun khuarmi ralhrang phu hna cu Myokung khua ah ummi zudawr pakhat ah thu in zu an ding, zu an rit caah hramhram in buainak an chuahpi caah Singthkai(စဉ့်ကိုင်) PDF nih a hlatnak in bomb lunghnih in an chehhnawh hna tiah theih a si.\nRalhrang phu zu dinnak ah bomb puahhnawh an ton caah ralhrang minung 12 cu hliamh an si caah a thimi zong an tam lai tiah theih a si. Bomb hliamh a tongmi ralhrang phu hna nih khuachung an duhnak hmun poh ah meithal an puah nain Singthkai (စဉ့်ကိုင်) PDF lei hliamtuar um lo in hnu an tolh kho tiah theih a si. Crd; The Chin Post


President Joe Biden tangah US cu a buai chin lengmang ko, Phunglam loin US ram chungah a lut mi an tam ning cu khuaruahhar bak si cang ko. 30 September 2021 tiang phunglam loin US ramchungah a lut mi hna cu 1.7millions an phan cang.\nAtu hi rian tuan ding mi a tlawm ching lengmang caah mi tampi rian a ngei lo mi an um cang.\nMah bantuk in US citizen a si mi hman nih rian tuan ding mi an ngei lo lio ah phunglam loin US ram chungah arah mi an tam chin\nlengmang tikah a hlei in Republican pawl an lungreithei tak tak cang. September ni 30 ah US cozah 2020 fiscal Year a dawngnak a si. US – Mexico in phunglam loin June thla thawk in US ram chungah a lut mi kha minung 200,000 an buaipi hna. Fiscal Year September Ni 30 a vun phan cu US ram chungah phunglam loin\na lut mi minung 1.7 millions leng an si cang. Minung 1.7 millions nak in an tam deuh cang lai tiah zum a si\n2000 kum ah US ram chungah phunglam loin a lut mi hna kha 1.6 million an si, Natein, atu kum 2021 ahcun minung 1.7 millions an lut cang i,\nKum 1924 thawk in US ram chungah phunglam loin mi tampi an lut cang i, US Border Patrol zong ceilak in an buai. Texas border town of Del Rio ah Haitian migrants 15,000 camp ah thil zeimawh a um ruangah an rak buai ngai. September ah 17,966 Hiatians tampi an lut.\nAugust ah mi 7,757 leng phunglam loin a lut mi lakah Mexicans, Hondurans & Guatemalans an si. Cre-RTK\nLaitlang thawngpang…..Rialti khua pawng ah ruak hmuh mi hi CNF/A a luut i Bo khat kan pek mi a si: Salai Htet Ni. Nizaan October 23, Falam Peng, Rialti khua ah ruak pakhat an hmuh mi cu CDM a tuah i CNF/A a luut mi Siibawi cawng lio Naing Htoo Lwin (kum 20 hrawng) Kawl Ralkap nih an kahthah mi a si, tiah kan theih.\n“Amah hi Magway khua in CDM a tuah mi Siibawi final year a cawng lio mi Naing Htoo Lwin a si. Bo khat rank kan pek mi a si.\nFalam Peng kahdohnak ah aa hliam mi an um sual ah tiin thlopbultu ding ah a kal. A hawile an rak kir tik ah anih aa tel lo. Phone kan chawnh i voi 1 cu a tlaih nain a hnu ahcun phone a tlai ti lo. Kawl ralkap nih an thah mi a si ko lai,” tiah CNF Chimnak Nawlngeitu Salai Htet Ni nih The Hakha Times ah a chim. Cre-RTK\nBe the first to comment on "Joe Biden President a vun tuan bak cu, US khuaci a mui tak tak ko"


NGU Cozah Nih, Nihin Ah Thawngthanknak, A Vantuah Mi Cu, Min Aung Hliang Ca Ah Cun, Thinphhang Dailo Si Than Canglai. – Chintanbo\nNaihrawng nihnih chung cu, ka U Lian Pastor Lian Chawn tialmi cauk Ruahchannak Hmual ka rel. Laimi vialte nih rel dih hna usih law mah le mah nunnak lak hmanh a dong phah hnga ti tiang ka ruat. Cutluk cun a ttha, ka lung a ka ton. Ruahchannak a ngei lo mi cu, hrinnak a ngei ti lo mi thingkung ro pi khi kan si ko.\nMi dang ca cu chim lo, kanmah ca lila hmanh ah santlaihnak kan ngei lo ti khawh a si. Cucaah minung cu ruahchannak in a nung mi kan si bantukin kan ruahchannak hi zei cung ahdah hram kan bunh tihi a biapi ngaingai. Adele Shreve bang nih cun, ruahchannak a biapitzia hi nunnak he ai pehtlai a si kha fianghlang tuk in a hngalh caah hitihin a chim, Ruahchannak hi nunnak a si i nunnak hi ruahchannak a si ti.\nPhun dang in kan chim ahcun, nunnak hi ruahchannak lo cun a thi. Cucaah a fek mi le a nung zungzal mi kan si nakhnga, Paul nih ruahchananak hramthlaknak hmun a kan chimh i cucu zeitindah a ti tiah cun, “Pathian nih Jesuh Khrih lawnglawng cu a hram ca ah khan a chiah cang i hram dang zeihmanh chiah awk ding a um ti lo, a ti (1Kor. 3:11).\nKorin cakuat pakhatnak dal thum, caang hleikhatnak nih a nun ah bia tampi a chim i Pathian dawtnak pemtlak in a hngalhtermi Edward Mote nih ruahchannak he pehtlai in hla dawh taktak a rak phuah. A hla cu 1Kor.3:11 chirhchan in a phuah i ZBC Hla Cauk 320A zawn i Ka Ruahchannak a hram a fek, Jesuh Khrih thi lawng in a si. Ka bochan dang a um ti lo.\nJesuh a min lawng in ka tei. Lungfek in Jesuh ka bochan, adang bochan awk a um lo, adang bochan awk a um lo, ti kha a si. Edward Mote hi Khrihfa chungkhar in a thanglian mi a si lo; biaknak a domi nu le pa tang ah a um mi le Baibal rel a ngah a lonak sianginn ah kai in ruahchannak ngei lo in thawip taktak in a nun a rak hmang.\nSinain a tleirawl lio, kum 16 a si ah hrinthannak a co i cu hnu cun ruahchannak diktak nun khuallam a zul mi a si. Jesuh lawnglawng hi ruahchannak hramthlaknak diktak cu a si, amah hlei adang an um lo, bochan ding zong an um lo a ti. A hla biafang ah hlei le bochan nih kaupi a huapchih, sullam tampi a zawi rua, tiah ka ruah. Na ruahchannak amah cung ah hram na bunh ahcun na him ko lai, na ruahchan mi a tling ko lai ti khi si.\nTulio kan vawlei thilcang le sining zoh tikah hna a ngam kho ti lo; hi lio caan ko hi, ruahchannak a pih caan, lungdongh caan a tam khun. Zeicahtiah, zeizong vialte ai khar, vawleipi ai khar tikah zatlak a fak khun, khuasak tintuk kong ruah hrim ah thlaphang a si. Cheukhat ram hna ah cun nu le va karkhuah kar ah sikvelhnak, tthencheunak (domestic violence) a tam lio bik caan a si.\nAruang cu an rak i ruahchanning in thil a kal lo tik, chungkhar khuasak an ruah ah thlaphang in an um tikah a cang mi a si. Minung tampi nih an i fian lo mi pakhat a um. Lunglawmhnak i a ralchanh hi ngaihchiatnak a si lo thinhunnak zong a si lo.\nNgaihchiatnak le thinhunnak nihcun thil pakhatkhat biapi ah kan ruah rihnak, kan siaherh rihnak le kan tlaihchan rihnak a langhter ka caah san a tlai kho rih ti mi ruahchannak lila a ngeihter. A taktak ahcun lunglawmhnak i a ralchanh cu ruahchannak a reu i a um ti lo khi a si.\nHihi lungretheihnak, lungdongnak nih a chuahpi khawh mi zawtnak a si. Cucaah William Shakespeare nih hitihin a chim, Lungrethei mi nih sii phunkhat lawng an ngeih cucu ruahchannak a si, a ti. Ruahchannak ngei ko. Cu nai ruahchanmi, hmailei ah kan i lawmhnak niceu a tlang te ko lai.\nmuinak a kan phorhtu chum nak pi hi thli dai nih kianghiar in chem caan a phan te lai timi ruahchannak he Jesuh cungah i hngat ko, na ruahchannak cu an philhpiak lai lo.\nThawngttha chim thiam minthang pakhat, Max Ludoca timi pa nih Tuukhal ban ah himnak timi cauk ah a ttialmi ka uar tuk mi cu, Lungdong, nun beidongh kan timi cu, ruahchannak lam kawl in kan lu kan mer khi a si a ti. A chim duhmi cu lungdongh hnu pinlei ah khin ruahchannak a um kho ko ti khi a si. Fahnak, temtuarnak le hliamhma hna cu ruahchannak ca ah nunnak a pe mi a hmaisuang a ralkap an si.\nRuahchannak i a fuh mi himnak, zalonnak le luatnak caah thinlung sifah retheih temtuarnak hna cu lamkaltu an si hmasa tawn. Intuar khawhnak le hmailei ruahchannak fek nih hin lunglawmhnak mitthli a luanter tawn i lawmhnak theipar a thlum khun in a kan temter tawn.\nTuarnak phen thluachuah cu ruahchannak nih a hrin. Khrih temtuarnak phen ah a ummi ruahchannak cu, zungzal nunnak a si. Cucaah taksa in kan temtuar mi hna hi ruahchannak a kan petu an si ti hngal in, hi harnak chung in Pathian mithmai lang sehlaw ruahchannak nung kan ngeihnak ah cang ko hna seh.\nNote: Ka U Lian Pastor Lian Chaw Cauk Ruahchannak Hmual ka rel lio ah ka lungum bia le amah tialmi chung in thazaang laknak si ko seh tiah, ka van tial mi a si. Hi Pastor Lian Chawn tialmi cauk hi rel khawh cio zuam u. Cauk ka rel mi ah cun tha ka ti bik mi ah ai tel.\nPDF Pasaltha Hna Nih Cun, Mipi Sin Ah, Ralrin Taktak, Dingin Cathanh An Chuah Mikong Lam Cu,


NUG COZAH KALH IN KAWLRALKAP AN CAWL, BOMB A PUAK COLH – The Chinlung Post\nNUG COZAH KALH IN KAWLRALKAP AN CAWL, BOMB A PUAK COLH\nJuly 7, 2021 admin Kawlram 0\nRalhrang nih meiman an hal hna, a pelomi hna cu an mei hri an chahpiak hna. Asinain Yangon Meizung Ah Bomb An Puah colh. Mei man liam dingin mipi an timi hna nak Yangon, Tin Ka Kyun mei zung le Ta Moi, Shi Pa Ku sii-inn pawng meizung ah tu zaanlei suimilam 3 le 5:40 hrawngah bomb a puak. Bomb a puah hnu tlawmpal ah ralhrangbu hna an rak ra i, lam an phih, mi an chek cuahmah hna tiah pawngkam ummi hna nih an chim.\nMeizung chungah ralhrangbu hna zong an um ve buin an chehhnawh mi asi. Minung cu an kheng hna lo. Ralhrangbu hna zong an rak chuak colh ngam lo. Meiman cu kan liam ti lo, Mei an hrawh duh caah asi men lai tiin a hmun ah a ummi nih an chim. Nizaan ah Yangon mipi ralkap phu nih ralhrangbu tanhtu, motor PK le meizung hna kan target lai tiin ralrinnak an thanh tiah theih asi.\nThilsining Ralhrang kawlralkap hna nih Yangon ah mei man a pelo mi hna cu an mei hri an hrawhpiak cang hna. Yangon khuachung Kamayut, Northern le Dagon Seihkan telh in Township tam deuh ah nizan chunhnu thok in ralhrang kawlralkap hna nih Cycle in an chawh hnawh hna i, mei man a pe lomi hna cu an mei hri an chahpiak hna tiah theih a si.\nA POITUK EE, NI 7 CHUNG TUTHLA KALAYMYO THILCANG CU NGEIH ACHIA KO\nJAPAN NIH US KAN BAWMH LAI AN TI CANG, TULUK NIH LEHNAK ATUAH COLH


Surbung Vanlawngbual Nih Chin Mi Kan Thilrit A Kan Chawng Cang Lai – Chin 11 News\nSurbung Vanlawngbual Nih Chin Mi Kan Thilrit A Kan Chawng Cang Lai\nPosted By: chin11news November 2, 2020\nSurbung Vanlawngbual ah fuur-thaal hlan in vanlawng a tum kho lai, tampi kan thilrit aa kan chaan cang lai: Chief Minister Salai Lian Luai\nS u r b u n g Vanlawngbual i thilri kan hman mi hna hi a hnu bik chuak lawngte an si ca ah, fuur -thaal hlan in vanlawng a kal kho ko lai kan thilrit tampi an kan chaan cang lai, tiah Chin Ramkulh Cozah Chief Minister Salai Lian Luai nih a chim.\n“Surbung vanlawngbual ah vanlawng a tum mi kan hmuh tik ah, an thinphannak vialte zong a tlau dih. A tlamtlin khawh nakhnga Ramkomh Cozah, Ramkulh Cozah le tuanvo ngeitu hna nih biatak tein kan i zuam mi a theipar kan vun hmuh tik ah keimah pumpak hrimhrim kaa lawm tuk.\nHika ah vanlawng a tlungkal kho cang lai i, Chinmi tampi kan thilrit an kan chaan cang lai. Ngandamnak, Ukhruainak, Fimcawnnak, Chawlehthlalnak, Khualtlawnnak le a dangdang ah tampi aa kan bawmh lai. Cun, zeitluk nikhua chiat le mimmei a um zong ah a tum kho peng lai,” tiah CM Salai Lian Luai nih The Hakha Times ah a chim.\nCaptain Khup Khan Hmung nih, “Surbung vanlawngbual ah vanlawng kan hun tumnak ah hin harsatnak a um lem lo. An hmam mi system zong a tha. Zei tluk nikhua a chiat zong tum khawh a si lai,” tiah The Hakha Times ah a chim.\n“Chin Ramkulh ah a voi khatnak vanlawng a tum mi kan hmuh tik ah kan i lawm taktak, hihi tuanbia ah a taang ding mi a si. Chinmi nih tuanbia thar kan tial mi pakhat a si,” tiah Minister Pu Sui Thio nih a chim.\nSurbung vanlawng buar hi rili in a san pee 6000’ a si i, vanlawng tliknak a sau pee 6000’ le a kauh pe 100’ a si. Myanmar ramchung ah a sang bik Vanlawngbual a si. Vanlawng a rak tum mi hi, Myanmar National Airline in ATR 72-600 minung 70 tlum a si, tiah kan theih. Credit: The Hakha Times


Nai-chai-lo.Miphun caah nun thaap dirmi kan si hi! – Hakha Cherry\nNai-chai-lo.Miphun caah nun thaap dirmi kan si hi!\nTutan thimnak ah Chin State kan faiceukulh chungah NLD party nih teinak an hmuhmi kan cohlan. Nan teinak kan in hrawmpi hna. Hihi cu statement kan chuah te ko lai caah hivial in si ko seh.\nCucaah kan bia tawi ko seh Sehtan sal in luatnak kum 100 Darkhing kan tum bang miphun luatnak federalmahte-khuakhannak DARKHING kan tum khawh hlan tiang hi miphun-thangphawknak mei hi mit hin ti hlah seh!\nChirh khat zong hnu pil kan itim lo. Voi 100 kan tluk zong le voi 101 kan tho lai. Luatnak lam dang a um lo. Kan biartunglet in hmai ah fong ko hna usih! Joshua hmaiah Bawipa a dir bang kan hmai ah Bawipa a dir ko.Kan tei hrimhrim te ko lai!By-Salai Ceu Bik Thawng\nKan duh bikmi Cozah a kai hnu ah Refugee si peng hi a phung si maw?\nChin party ai timi zong nih Chinram ah hram an bunh awk a si, Yangon hram bunhmi cu Kawl party tiah auh an hau ve lai.


chili – welcome!\nSabuti Hmanphek – Zanriah Ca Zongah a Thawmi\nRestaurant ka kal poah i ka bia meilah cu, chili sauce na ka pe kho lai maw asilole hmanphek na ka hunh kho lai maw, timi a si. Chim duhmi, hmanphek ka uar bak. Kristiansand i Uni dorm i keimah lawng ka um hmanhah sum a ngan takmi 400Kr in kaa cawk i kanu a ciah tuk. Family size khi a si cuh! Hmanphek phomh lo cu ka ruat kho bak ko hen ta. Inn ka tlun lai cun kapa nih, Ni Tha Bor tlung lai, hmanphek cawk philh hlah uh, a ti, an ti.\nTu zanlei ka tuahmi hmanphek a tuah dan a fawimi te ka rak in share hna.\nHakha i sabuti he a kan pek tawnmi bantuk kha a si. Hakha ta cu a tluk bak lai lo nain a thawtnam dan ka philh pah cang i atu ta hi a okay ngai ko. Hakha lei in ka blog a relmi an um sual cun rak kan remhpi te hna seh. J\nPiat (A hme deuhmi, shallot timi khi a thaw ka ti)\nAchomongh (na ttih lo ahcun peih)\nHmanphek carmi kha chiti he na reu lai (reucia ngeih dawh na si ko), cite le a chomongh (mah nawl) he na phomh lai hnuah chiti na linhmi na toih lai.\nNandan le piat pan nawn tete in na riammi le na hmanphek kha cawh hna law tisa tawmpal in cawh chih. Saupi chiah khawh a si.\nSabuti he ei ahcun a mak bak ko lai. Buh le khohsuai he zong thaw tthiam.\nAchomongh (MSG) kongah\nA ttha bak lo cu kan hngalh dih. Ei lo ah cun a ttha. Meh le tihang pawl ahcun arsa dip, voksa dip deuh MSG can ah ka hman ko nain hmanphek ahcun aa tlak tuk i ka hman rih ko. Tlawmte kan hman caah ka hnangam pah. A hnu ah cun ei lo hna kan i zuam cio lai cu. A caan caan ah ka tuak, ngandamnak (healthy) mi lawng kan i thim i kan ei ahcun thinghnah lawng ttam kan kiah lai, tiah. Mah le ruahning cio!\nPosted on May 5, 2015 September 14, 2017 by myborspPosted in The Cook BookTagged chili, red hot chili pepperLeave a comment


Nihin thawngpang tha le chia kan thei mi pathum hna\n=Ni 27 a rauh hnu ah Kawl ralkap nih tlaih mi Pu Rual Cung a thi cang, tiah chungkhar sin ah thawngthanh. Aluancia October 12 lio, Hakha Hniarlawnthar kahdohnak ah an rak tlaih mi Pu Rual Cung (kum 24) cu nihin November 8 ah a thi cang, tiah Kawl ralkap (Ralhrang) nih chungkhar an thanh hna, tiah kan theih.\n“Nihin chun hrawng ah khan phone an rak kan chawnh. A thi cang an kan ti. Dam tein a mui kan hmuh than rua lai kan ti mi cu thawngpangchia in kan theih i kan ngaihchia tuk hringhran.\nA nupi le fale zong hmundang ah an phanhpi cang hna,” tiah Pu Rual Cung a unu nih The Hakha Times ah a chim.\nPu Rual Cung hi Hniarlawnthar kahdohnak lio October 12 ah an rak tlaihchih sual mi a si i a hawile 4 hi cu sakhaan ah an chiah cang hna nain anih tu cu a thi cang, tiah chungkhar sin ah an thanh hna. Cre-THT\n=Kachin Mino hna nih Thantlang ralzaam ca sing 10 le thilpuan bawmhnak pek. November 8 | Kachin mino (Laiza Youth Fundraising Team) nih Thantlang ralzaam caah tangka sing 10 (Ks.1,000,000) le ralkap hna caah thilpuan le eidin ding bawmhnak an pek hna, tiah kan theih.\n“Thisen in Laihritlai kan unau hna caah atu bantuk an ngaihchiat le harton lio ah bawmtu pakhat tal a si lai, ti ruahchannak he tangka tlawmpalte, thilpuan le eidin ding bawmhnak kan pek,” tiah LYFT nih an facebook cahmai ah an langhter.\nHi bawmhnak hi Thantlang Placement Affairs Committee-IDPs nih an cohlan cang nak zong nihin November 8 ah an thanh.\n=Mandalay le Tantse ah Dalaan 2 le inn 100 uktu pakhat thah. November. Mandalay Ramthen, Mahar Aungmay khua ah Min Aung Hlaing te phu nih riankhinh mi inn 100 uktu Tun Tun cu GZP-Mandalay le Myanmar Justice Force i bawm in meithal in an kah i a thi. November 7 lio Sagaing Ramthen, Tantse Peng Thayatkone khua ah Dalaan nupa Ko Chit Po le Moe Lwin zong meithal in an kahthah hna, tiah Khit Thit Media nih a tial.


CAANKARLAK COZAH NUG NIH RALKAP BUU THAR DIRH A TIMH – The Chinlung Post\nCaankarlak Myanmar Cozah (NUG) nih Ralkap Bu Thar Dirh a Timh.Tlangcungmi hriamtlai hna he ceihmainak ngeih lio a si ko nain Myanmar mipi runvennak ca ah ralkap bu dirh ding in timhtuahnak kan ngei, tiah caankarlak Myanmar cozah “National Unity Government” (NUG) nih nihin April 16 ah an tuahmi Press Conference ah an langhter.\nNUG runvennak vuanci U Yi Mon nih, “Mipi runvengtu ralkap bu ah Federal Democracy a dirpitu mino pawl an i tel lai. Tlangcungmi hriamtlai hna he ttang tti in mipi runvennak an tuah lai. Federal Army timi ralkap bu a chuah hlah ah Federal Alliance timi bu zong a chuak hmasa kho,” tiah a chim. Federal Army dirh kho ding in ramkhel lei hnatlak kong pawl tlangcungmi hriamtlai hna he kan i ceih lio a si.\nAtu kan ser dingmi mipi runvengtu ralkap bu zong hi Federal Army tang ah a um dingmi ralkap bu pakhat a si ko,” tiah a chim chap.Nihin April 16 ah CRPH nih caan karlak Myanmar cozah (NUG) an dirhnak kong thawng an thanh hnu suimilam tlawmpal ah Press Conference an tuah colh i, mipi runvengtu ralkap bu dirhnak kong zong U Yi Mon nih a hun langhter hi a si.\nNihin ah caan karlak Myanmar cozah thar tlamtling tein an dirh khawh caah Yangon ah cun zaan sml. 7:30 hnu ah mizapi nih minute 3 chung zapei benghnak an ngei hna. Hmanthlak: April 16 ah tlamtling tein an dirhmi caan karlak Myanmar cozah (NUG) Cabinet chungtel pawl. Credit: The Chin Journal


UICO COZAH : Ralkap rian cu raal doh le ram mipi venhim a si, Aung Hlaing cu a molhmi Uico bantuk – Onlinenungak\nUICO COZAH : Ralkap rian cu raal doh le ram mipi venhim a si, Aung Hlaing cu a molhmi Uico bantuk\nUICO COZAH. Mirum chungkhar pakhat nih an inn vengtu ah Uico pakhat an zuat. Uico a rian cu mifir le raal an rat tikah boah le rak doh kha a rian a si. A sinain cu Uico cu a molh caah mifir le raal do loin inn chungah a lut i a chungkhar tu kha a seh a boah hna. Cu Uico cu zuat peng awk a that lo caah an thah.\nRalkap rian cu raal doh le ram mipi venhim a si. Mynt Aung Hlaing cu a molhmi Uico bantuk in ram le mipi vengtu si loin mipi caah raal ah a cang. Cu bantuk Uico cu thih awk a tlak.Tlir Lian Thang\nA Pasal Bak Pasal Tha Bak Si : Police Bawi Pakhat U Ngi Ngi Naing Nih A Police Sinak A Chiah I Chuahnak A Tial Colh\nTu lio kan kawlram Aana tingnak in uk nak a lak mi khi kan duh lo tiah cozah rianttuan pawl tthenkhat nih duh loin an van um thluahmah hna cheukhat cu rian phuah lai phan ah le ralkap uknak cohlang ruang CDM ah telve loin zung kai zong an um ve thiam.\nPolice sakhan hmu a si mi U Ngi Ngi Naing cu Civil Disobedience Movement tuahnak i ai tel hnu ah a rian dinh nak ca cu a ttial colh uar a um kho taktak. CDM colcanghnak ah ai tel mi hna caah cun thazaang lak nak ttha taktak pakhat cu a si.\nPolice bawi pakhat a si mi U Ngi Ngi nih a rianphuahnak ca a chiahmi kong he pehtlai in ka rian ttuan hawi Police hna cungah zumhtlak lo leirawi tu si loin ralkap uknak tang tu i Police rian ka ttuan khawh ti lo ca tu ah kai dinh le ca ka ttial tu hi a si tiah a duh lo nak cu a langhter.


Kawlram thawngpang chiat lio ah Esther Dawt Chin Sung nih chin mipi caah thil sunglaw taktak a tuah – Lai Lungrawn Post\nJuly 25, 2021 July 25, 2021 admin Hmuhning\nEsther nih Yangon Laimi COVID-19 Zohkhenhnak ca ah Tangka Ting 5 LCB ah a Hlut Yangon khuasa Laimi pawl COVID-19 zawtnak kong i rawlrelnak ca ah hlasa Esther Dawt Chin Sung nih Lai Chiatthat Bu (LCB) sin ah tangka 500,000 MMK a hlut.\nLCB hi Yangon Laimi zatlang chiat-tthat caan ah hmaisuang in a rak cawlcaang lengmangmi a si i, atulio Laimi COVID-19 mizaw pawl kong zong ah zaanghleicawi in an cawlcaang cuahmah.\nThawngdang Kan fapa Sang Bawi Hlawnching hi a tlanvalno hnu ah Australia a phan mi asi na in, ca lei si seh,biaknak lei si seh, community lei si seh tei a rial ngai mi zuk, din Le hmawm zong a tongtham Lo mi mifel asi. Upat hnu ah phan hmanh seh law high school in ai thok i University tluang te in a dih hnu ah Teys Australia ah recruitment officer in a luh hnu ah assistant onsite manager a ttuan. Mah a ttuan lio ah kawlram mi nih kan I hlawk Pi tuk. Holh thiam he thiam Lo he a mah Thawng in kawlram mi 100 leng nih rian an hmuh.\nKa pa Ung police liaison officer rian a lawng le sok ning law zeitin na ruah tiah a ka Hal Le na duh mi cun ttha tuk teh, cozah rian pei asi cu tiah ka leh. A sok tak le police liaison officer cu a kan hmuh piak. Mah post hi kawlram mi kan ca ah hmailei Pi tiang community kong ah is seh, biaknak Le kong ah si seh tthathnemnak tam pi kan hmuh Te lai.\nMah police liaison officer hmuh hi a har ngai mi, zaran nih hmuh khawh Lo mi asi.Sang Bawi a Pu cu Bungkhua ramukbawi asi I Falam conference tiang kha an uk I, Thantlang ka pa Le sin ah rang Le minung he chiah an khawn mi an rak ngalh ter tawn hna an ti.Mr. Sangbawi Hlawnching had recently commenced his new job as a Police Liaison Officer with Queensland Police Services.\nWe, the Chin Communities here in Queensland are so proud of your achievement, and we have no doubt that you will fulfil your new role with the upmost professionalism and commitments.This is also an exciting news for all members of our community as it goes to show that we are finally breaking out of our shells, and move towards contributing to our wider Australian societies. Big Congratulations.\nThawngdang CDM Tuahmi Ngandam Riantuan Sii-Inn Ah Kai Than Dingin Ralhrang Lubik Nih Nawlnak A Tuah”Sizung Ah Van Kai Canguh” Tiah CDM Tuahmi Ngandamnak Lei Riantuan Hna Cu Ralhrang Bawi Nih A Nawl\nKawlram mithi ruak khi zoh ve ko hman hnawm hmunthur hna an lo e a fak ko


Muichiat Tum Bik zeitin dah kan tuah hau cang ko – Onlinenungak\nMuichiat Tum Bik zeitin dah kan tuah hau cang ko\nMuichiat Tum Bik zeitin dah kan tuah hau cang ko… A zaang lu kong he zoh sawh2 ding bak si ti lo.. minung 100 tlaih dingah report pek cu sual tuk cang.. Khua nu le pa, mino, CNF/A rak zoh sawh2 ti hlah u mah bantuk minung hi cu, kan chin miphun caah ral ngan tak2 si, lungrul si, miphun zuar tu si, ralkap nakin mah bantuk minung hi tih an nung deuh kho!!…\nMinung 100 report a pek mi hna an tlaih hna cun poi tuk hrim lai.. Poi tuk lai… Fak tak2 in lehrul cham hau phun si amah bantuk minung an kar ti lo nak dingah i ralrin hau ko…. Min Aung Hlaing uico laimi chung kan um hi cu poi tuk e, namte in kan mah le mah i sawh lawh cang..Laipa Lite\nThawngpang Tha Myanmar Ram Chungah Theih Awk In A Um Chin Lengmang Cang


Pope Francis nih American mipi sin ah bia a chim | Radio Veritas Asia\nPope Francis nih American mipi sin ah bia a chim\nDemocracy khamh ding le i rualrem thannak santer dingin Pope nih American mipi sin ah bia a chim.\nKan hnu America ram i an tuah mi tonpumhnak nih American President thimnak cu Joe Biden nih teinak a hmuh tiah phung ning in an fehter mi thawngthanhnak cungah lungtling lo mi cheukhat nih Parliament innpi an luhhnawh in buaibainak an rak tuah mi he pehtlai in Zarhpi ni Angelus thlacam a dih hnu ah Pope Francis nih hi ti hin a chim.\n“Tonpumhnak theipar (aphi) ruangah thinphang thlalau in a um mi American mipi kha dawtnak le thaihchan ngai in kan biakchawnh hna. Cu thil sining ah a nunnak a liam mi pa 5 hna ca zongah thla ka campiak hna. Mipi lei kap nih Democracy kha khamh cio ding, rualrem thannak kha santer cio ding le tuanvo theihnak thinlung ngeih cio dingin kan hal ko hna.”\nThihphaihnak cu mah pum kha a hrawk zungzal tu a si. Pope nih : “Thihphaihnak kha al uh. Hmape thlop nak caan a cu cang. Thihphaihnak ruangah zeihmanh hmuh khawh a si lo. Sungh zatlaknak lawngte a chuahter lai. Thihphaihnak cu a zungzal in mah pum a hrawk tu a si” tiin a chim chap.\nCu hnu ah, “thinhunnak a dairemter mi tuanvo hngalhnak laungthin ngei cio u. Miphun rualrem thannak kha santer cio ding le American minung phu ah thihri a bunh mi Democracy man hna khamh cio ding caah Cozah nawl ngeitu hna le mipi dihlak kha kan forh hna”.\nA donghnak ah, “America ram i a ummi dihlak hmunkhatte kutsih in mi zapi thathnemhnak tuah awk lam sinak in pakhat le pakhat ton biaruahnak le tha tein ralrinnak ngeih kha pehzulh in nunter awk caah kan bawmh hna lai” tiin American ram zohkhenh bawmchantu sualhram ngei lo in a pawi mi ngaknu thiang Mary sinah Pope nih thla a campiak hna.\nA lettu: Norbert Ca Ling (OSC-Hakha Diocese)


Facebook i ca ka ttial tik ah pumpak in ka cattialmi a lakmi/a kawihmi nan um sual lai ka phang – The Cherry Par\nFacebook i ca ka ttial tik ah pumpak in ka cattialmi a lakmi/a kawihmi nan um sual lai ka phang\nFacebook i ca ka ttial tik ah pumpak in ka cattialmi a lakmi/a kawihmi nan um sual lai ka phang. Ahohmanh pumpak in ttial hnawhmi le ti hnawhmi ka nei lo. Pumpak in a ka ti hnawh ti zong in rak i lak hlah uh. Trump pumpak le a ttanhtu pawl hei ti vial lawng in ka hmang ko lai. Trump le a ttanhtu pawl kong ka ttial tik zongah pumpak bak in hehtiah a ka ti lengmangtu pawl zong pumpak in leh kan tim hna lo. Keicu tuan i ka rak chim cang bang khan Facebook chungah profet bantuk in ka au ve lai ka rak ti cang kha. Lai miphun le Lairam, a lamkip in kan thangcho nak ding caah profet bantuk in dinnak le thilhman, cawnpiaknak hman ka dirpi ve lai ka rak ti cang kha. Mah belte cu na dirpi mi le na ttanhmi hi pei na palh i midang caah buainak le hnahnawh lawng a chuahpi cu nan ti ahcun nanmah le Pathian i ceih te ko uh ka ti. Pathian nawl si ko seh ka ti. Ka dirpi mi, ka ruahnak le ka zumhnak, ka kalpi mi cungah cun mah ti peng in ka kal ko lai. Bawi Zisuh zong vawlei a rat lio ah khan daihnak, remnak, ruahchannak, dawtnak, le dinnak a phurtu kan ti rualrual in amah ruangah buainak le i tthencheu nak zong a um len ve ko. Nan a lei i a ttangmi poah cu a hmanmi le a dikmi cawnpiaknak le zumhnak an hmu ve ko/an co ve ko. Amah a dotu poah cu kalsual/pialsual, misual le mipalh an si ve ko. Johan 7:40-52 ah fiang tein a chim ko.\nTrump ttanhtu pawl nih Biden ttanhtu pawl cu nan kan huat nan kannih nih cun kan in hua hna lo. Trump ttanhtu zong nan za tein nan si dih ka ti lo. Party le minung ttanh ruangah i huat phung silo i i ral len phung zong a si fawn lo. Mah belte cu Laimi tampi nih Trump nan ttanhmi le nan vote mi cu nan palh bak ko ka ti. Vote pek kongah cun kanmah nawl si ko nan ti ko lai nan biaknak lei mit in zohtik ahcun nan i ralring deuh a hau ko lai. Trump nunnak, a policy le a thiltuahmi le a lungput pawl zoh tikah Khrihfa cawnpiaknak le Bible cawnpiaknak he tamtuk a kalh. Mah kong zong tlingdeuh in ka rak ttial te lai. Ka chim cia bang in, Trump ttanh le vote pek cu kalsual/pialsual phunkhat a si ve ka ti cang kha. Hi hnulei, US thimnak a um tthan tikah nan lung a fim deuh a hau lai. Mah tluk a rum cangmi bank account chungah phaisa tampi in kan rawnpiak rih ko lo nan ti pengmi cu nan palh bak ko. Kum 2021 in cun a sipuazi tuahmi ah khan va kir ko seh law nupi pa 4nak zong va nei tthan ko seh. Golf zong zalong ngai in va tu peng ko seh. Tax zong pek loin um peng ko seh a duh ahcun. Tarlei sangah nungak he zong i tuai len rih ko hna seh. Mah hlan zong cu nungak 47 nawn he buainak le i pehtlaihnak a nei ko cu.\nKa bialak ah, Billy Graham fapa, Franklin Graham khi a mui ka hmuh ka bak in ka lungah a chuakmi cu mah pa hi a pa bantuk a si te lai lo ka ti. Laipawl style in chim ahcun Pathian nih mah hngalh khawhnak cu a ka pek ve kan ti lai cu. Harnak le buainak a chuahpi tu a si te lai tiphun in ka ruahmi a si. A rak fim pah ve ko nan a ruahnak le a zumhnak le a kalpi ning khi a bi ngai ve ka ti. Kaphnih lei kal loin kapkhat lei lawng in a kal. Mah ttaangkahuih phun in a kal deuh. Bible a relning ah a fiang huaha rua lo ka ti ko. Khrihfa biaknak, cawnpiaknak ,le zumhnak a kilven ning le a humzual ning, le sualnak a dohning zong khi a palh deuh ka ti keicu. Democratic party nih atu chun Georgia thimnak ah teinak hmu ko hna seh! Credit: Saya Van Tum\n← Minung 150 Nih Biden Teinak An Pekmi Cu Duhlonak An Langhter Lai\nBreaking News: President U Win Myint Le U Hla Thein Cu Supreme Court Ah An Phan Ve Cang Lai →


A farnu nih a upa an kah lai te an i chawnhnak kong fiang tein a chim dih-VIDEO – Chin World News Evening\nGilgal Baptist Khrihfabu chungtel, Taungphila ah ummi Salai Cung Lian Ceu kum (25) cu Kalaymyo, Taungphila March 17 lamzawhnak ah ralkap nih an kah i a nunnak a liam. Salai Cung Lian Ceu ruak cu tuni March 18 ah vui a si. Vuinak caan an hmannak a naunu biachim von ngaih (zoh) ah lungthin nih a celh hrim lo a ngaih a chia kho taktak. Cun, an vuinak video tawite zong kan chiah i zoh khawh a si.\nSalai Cung Lian Ceu a farnu nih a ṭapa Salai Cung Lian Ceu a thi hlan te i an i chawnh biakning vialte cipciar tein a chim i ngaih a chia kho taktak. A chimmi cu,”Duhlonak lamzawh nakin kan tlik cuahmah lioah ka nu phone in a hun ka chawnh i ‘ralkap pawl an um ti ka theih ralrin i mu’tiah a ka ti i, ‘keizong nih cun aw tuzong kan tli/zaam cuahmah ka ti i a phone a thlak.\n“Tlawmpal ahcun inn ah kan lut i ihnak khan an kan thuh. Cu cang ka cun, ka nu a siarem loin le lung nuam loin a um sual lai ka ti caah ka u cu ‘ Ka uu mi inn ah an thuh, na thin rak phang duh hlah, na siazong ka herh tuk hlah, tiin phone ah ca ka kuat.\n“Cu tlawmpal ah ka nu nih cun, ‘ rak dong hlai maw’ a ka ti i, rak ra hrimrhim hlah, ṭih a nung tuk, siarem loin um hlah, rak ra hrimhrim hlah uh, ka ti i, elaw, elaw’ tiah a ka leh ve. Cucu kan i chawnhnak a donghnak bik cu a si. Cu hnu cun zeihmanh ka thei ti lo (a sining ka thei kho ti lo or kan i pehtlai kho ti lo). A konglam ( a thih thawng) zong kha mi nih an ka chimhchommi a si.\n“Inn ka phak cu ka uu cu a ruak in a rak um cang. Ka u hi ka siang hrimhrim lo. Zeiruangah dah ka siang lo khun ka ti ahcun, a pumpeknak (ram le miphun caah) hi upat awk le ilawmh tuk ding cu ka si ko nain, a siang te ka siang hrimhrim lo,”tiah a naunu nih cun a ṭapa Salai Cung Lian Ceu a sianlonak le an konglam a chim hi a si.\nSalai Cung Lian Ceu ruak cu tuni ah tlamtling tein vui a si cang. Ram le miphun caah pumpek in le nun thap in a cawlcanghmi zoh tikah upat awk tlak taktak a si. Mino a si rih tikah, minung lei sinak in cun sian a um hrimhrim lo. Tantaakmi chungkhar Bawipa tu nih an ngaihchiatnak hnem hram ko hna seh.\nA naunu nih a nu he an i chawnhnak VIDEO a chimmi, video timi hi hmeh piak.\nA ruak an vuinak VIDEO tawi. Video tiin kan ṭialmi khi hmeh piak law zoh khawh si lai.\nKawl Ralkap Pawl An Cawl Kho Ti Lo


Hngakchia Te Nih Rul Tihnung Pawl A Tlaih Len Hna Nak Cu Tuksum Bak Khi A Si(VIDEO) – Chin Cele News\nHngakchia Te Nih Rul Tihnung Pawl A Tlaih Len Hna Nak Cu Tuksum Bak Khi A Si(VIDEO)\nHolh hmanh tthaten a thiam rih lomi Hngakchia te pakhat nih Rul pawl a tlaih len hna nak Video file cu mipi hmuhnak in a hunglar taktak. Minung tampi nih tihnung le tuksum bak a si tiah an ti cio len. Hngakchia te cu Hringtu a pa nih Video a thlak i, Rul tihnung pawl cu a kawl hna i, a tlaih thluahmah ko hna.\nMah video file hi China Ram ah a cang mi a si lai tiah zumh a si. Rul a zua mi Chungkhar pakhat nih holh hmanh a thiam rih lomi an fate cu Rul an zuat mi pawl cu an tlaihter len i, video an thlak mi a si. Rul a tih mi ca hrimhrim ahcun tuksum bak khi a si ko.\nMinung tampi nih mah video file hi an zoh cio mi a si. Hngakchia zei hngal rih lomi mahtin Rul tihnung mi tlaihhter hna cu tiah a soisel i a thangchiattu zong an um len. A tangahhin video zohkhawh a si.\nRef: The Sun,Asiawire\nBe the first to comment on "Hngakchia Te Nih Rul Tihnung Pawl A Tlaih Len Hna Nak Cu Tuksum Bak Khi A Si(VIDEO)"


Min Aung Hlaing Nih Tlangcungmi He Biaruah Ding In, A Cao Hlang Mi An Um – Chintanbo\nSAC haotu Min Aung Hlaing nih tlangcungmi hriamtlai hna he biaruahnak ngeih ding in sawmnak a tuah nain KIO (Kachin), KNU (Kayin), KNPP (Kaya/Karenni) le CNF (Chin) hriamtlai bu hna nih kai lo ding in awaan an langhter.KIO le KNPP nih cun SAC sawmmi biaruahnak ah kan kai lai lo, tiah May 5 ah cathanh an chuah cang.\nCNF hruaitu lei zong nih SAC he pehtlaihnak ngeih lo ding in khahlan ah an rak chim lengmang nihin May 6 ah cathanh an chuah i, mipi he fek tein kan dir lai tiah an langhter.KNU chimnak nawlngei Padu Saw Toney nih, “Ahlan i kan rak chim bang khan a si ko. KNU kan dirhmun aa thleng lo, tiah a chim.\nSAC nih remdaihnak biaruahnak tuah an duh ahcun Federal Democracy rampi ser ding in atak in an ttuan hmasa a herh. Cun, mipi cung ah thahnawnnak le serhsatnak a phunphun an tuahmi an ngol a hau i, Myanmar ram daihnak kong ah ramdangmi zong i tel ding in an cohlan hmasa a hau, tiah Padu Saw Toney nih NUG thawngzamhnak ah a chim.\nRelchap,Min Aung Hlaing hnruai mi SAC hramhram in uknak lak an i zuam ni thok in a tutiang ah nu 170 leng an nunak a liam cang tiah Barmese Women’s Union(BWU) nih May 4 ah an thanh.\nAAPP le BWU nih data an lak khawh mi ning ah 2021 February 1 in 2022 April thla tiang ah khuapau dohthlennak a nunnak liam le SAC ralkap meithal kuanvai nih a khen hna ruang le ralphaw caah tlaih i thah an ton ruang ah an nunnak liam mi an si hna tiah an langhter.\nBWU nih a thanh ning ah tlaih a tong mi nu hi an dih lak ah 2055 an si i cu chung ah minung 153 cu sualphawt an si i Cu 153 chung ah minung 29 cu a a sang bik sualphawnak caah hrithlai, thih hlanlo thong le kum 10 leng thong thla ding in biaceih an si tiah theih a si.\nCNF/A cawlcanghnak hmun ah April 22-30 tiang Chin National Army, Chinland Defense Force (CDF Hakha) Thilin PDF ( Magway) hna i fonh in SAC ralkap he kahdohnak voi 5 a chuak i SAC ralkap 61 an thi, Chin ralkap in minung 2 nih miphun le ram caah an nunnak an pek.\nKahdohnak a chuahnak hmun cu Magway ramthen, Gangaw le Chin ramkulh Hakha lampi SAC ralkap nih thazaang 200 hrawng chap in Hakha lei ah ke in a rak kai mi hna he an si.\nChin ramkulh thlanglei Matupi ah SAC ralkap nih thazaang chap in Magway ramthen, Pakoku in an i thawh i CDF-Mindat le CDF-Matupi hna he kahdohnak a chuak tiah Chin National Front General Headquarter nih May 6 ah cathanh an chuah. Crd: The Chin Post.


Philippine President Nih Sii Tha A Zuartu Poh Cu Kap Thluahmah Hna Uh Tiah Order A Chuah – Chin 11 News\nPhilippine President Nih Sii Tha A Zuartu Poh Cu Kap Thluahmah Hna Uh Tiah Order A Chuah\nPosted By: Lian Chin September 6, 2020\nPhilippine ram president Rodrigo Duterte Nih cabinet meeting an neih nak ah an ram chung i sii tha lo a lut pi tu cu kap thluahmah hna uh tiah nawl a pek hna.\nA mah hi sii tha lo a doh tuk mi a si i kum 4 chung ah sii tha lo he a peh tlaih mi minung 5,700 tluk cu an kah cang hna. Cu ti a si bu ah Philippine ram chungah sii tha lo a tong mi an tam tuk ruangah Rodrigo Duterte nih Customer Officer pawl nih sii tha lo a phurh tu cu nan kah kho rih hna lo.\nAn ram chungah sii tha lo a tongh mi an tam tuk caah, sii tha lo an phurh a si ahcun kah colh hluahmah hna uh. Zei zong vial te hi kei mah nih ka buai pi lai i thong ah nan tang kho lai lo a ti hna.\nPresident a tuan caan kum 2 hrawng a duh rih caah i dinh lo in a buaipi hluahmah cang tiah an chim. Human Rights Groups pawl nih an bia chuah mi cu an doh kalh tuk i Internation Criminal Court sin ah case tuah piak ding in a sual nak an kawl.\nHuman Rights Groups pawl nih an kah mi hna, sii tha lo a tongh mi pawl an kut chung ah meithal an i chiah ve, cucu i kah nak ah hi ti bantuk in an langhter tiah an chim. Cozah pi nih misual pawl an tetti a thuhpiak leng mang hna ruangah case an tuak piak kho hna lo na, bia zawng an langh ter.


A Thothan Mi Pum\n(Luke 23:26ff; 1Cor 15)\nZinghmuh Careltu sin ah Thawngtha chim nan ka thiah than caah kaa lawm. Mah le inn ah Internet a ngei lomi Internet dawr ah kal in sermon tibantuk catlang saudeuh tial cu a har ngaimi a si caah a tawite in chim kaa zuam lai.\nKan Baibal cauk hi a hramthawk in a dongh tiang tha tein rel tik ah biafang biapi khunmi tete (keyword) an um. Cu cafang hna lak ah a biapi ngaimi cafang pakhat cu ‘Nunnak’ ‘Life’ tihi a si. Cu nunnak kan timi cu amah lawng in a um khomi a si lo caah ‘Pum’ he then lo tein an I pehtlai. Eden dum ah Pathian nih tlak in Adam a ser ahkhan a hnar in nunnak thaw a pek hnu ah minung ah a hung cang (Gen. 2:7). Pum le nunnak cu then awk a tha lomi an si i nunnak a ngei lomi pum cu mithi tiah auh a si i santlaihnak zeihmanh a ngei tilomi a si. Cu pum le nunnak cu hmunkhat teah dawhte in thanterding cu Pathian nih a kan timhpiakmi a si. Asinain cu aa pehtlai pengmi kan pum le kan nunnak cu zungzal in hmunkhat teah umtiding hi Pathian saduhthah a si fawn lo. Kan taksa kan pum cu thih in a kan sernak leidip ah kir than ding le kan nunnak cu a kan petu Pathian sin ah kirthanding in a kan ser.\nKan Bawipa Zesuh Khrih hi Pathian fapa a si ko nain minung fapa zong a si ve caah a pum hi thiding hrimhrim a si ve. Atu zarh bantuk Good Friday hna ah kan bawipa thihnak kong, Peter nih kan dawttuk ati ko buah a zuarnak kong, a phunphun in sual an puhnak kong, a rit ngaingaimi Vailam tung an putter nak kong, Vailam cung ah a sual lo nain an thlainak kong, misual pawl an chinh tawnmi hling luchin an chinhnak kong, ahohmanh nih din duh lomi tithur an dinhnak kong, thah sawhsawh hmanh siloin a kut le a ke ah thir an khenh hnu ah a hnak ah fei in an chunhnak kong, minung fa a sive bantuk in hrum ruangmang in a thihnak kong tehna cu rel le chim caan, hi Pa nih vanlam cung ah a thihnak a kong le a sullam ruahthan caan a si. Hi Good Friday nihi kannih pakhat cio zong kan thih ni a si a herh. Kan pum cun kannung rih ko nain kan pum taksa nih a ngeih tawnmi ruamkainak, nakchuahnak, ziarngeihnak, hakkauhnak, mah le mah i upatnak le midang zeirel lonak, midang dawt khawh lonak, mahca lawng nun duhnak, lung puamnak, nun thianhlim lonak, mi kong caihnak vialte vailam ah khenh chih in a thimi pum kan si ding kan i hngalhthan caan a si awk a si.\nPathian sermi kan pum cu a thiding a si nain kan nunnak cu a thi khomi a si lo caah a kan petu Pathian sin ah a kirthanding a si. Vawlei i thlaici na tuh tikah a thih hmasa lo ahcun a keuh tung lo (1Cor15:36). Zesuh Khrih thawhthannak nih kannih zong kan nunnak a thothanding kan sinak a langhter ve. Zesuh Khrih a zummi ka si bantuk in ka pum ka nunnak hi vawlei in a liam ahcun kan nunnak taktak cu thi loin ka zumhmi ka Pathian sin ah zungzal nunnak a co lai tihi hngalh le fian a herh ngaingai mi a si. Asinain eternal life, abundant life kanti mi hna hi thihhnu lawng ah a thar tein va co teding le va hmuh teding mi nunnak an si bal lo. Zesuh Khrih nih a nun lio hrimhrim in a kan cawnpiak mi lungput le nunnak: dawtnak, zawnruahnak, lungsaunak, mi zaangfahnak lungthin a ngeimi, thawhthan nun aa thawkcang mi hna nih pehzulh in va nun rihdingmi nunnak tukhi a si.\nAtu kan pum in kan nun rih lio can ah a thothan mi pum kan si a herh. Kan pum le nunnak then awk a tha lai lo. A thothanmi pum nih thawhthan nun a ngeih ve. Vawilei mi kan sinak kan pum a thih lawng a za lo a thothanmi pum kan si a herh. A thothanmi Zesuh cu Galilee ah hmai ah a kal i riantuan aa thawk than cang.\nKannih Chuncung pawl hi kan zia thalo tete an um theo. Patlung nih nupi vuak tehna, volhpamh tehna, nupi maak tehna, rian tuan loin zudin tehna le nutung pawl nih vale volhpamh tehna, fale vuak tehna, chiatserh tehna, khuateh tehna, fale sianginn phuakter tehna etc… an si. Ramdang phanmi cheukhat zong hi khuate I an rak um lio bantuk in sining thalo a thlau kho lomi an um anti. Zesuh nih kan sining thalo hi kaltaak I sining thar a thothanmi sining hrukter a kan duh. Atu lio Chuncung khua a hlummi hna zong hi kan dihlak in Khrihfa le kan kaa cun mi hrinthan, mi piangthar kan si kan ti dih ko nain kan pupa chan lio nunning le sining in kan nung peng rih. Kan lothlawhning tehna, kan thilphurhning tehna, kan rawl ei le kan sazawh tehna, kan thing hlam te hna, kan meiduah tehna, kan I leenkai ning tehna, tlangrian kan tuanning tehna, kuli thingpheng kan I pekning tehna, khuabawi tlangpi nih kumkhat ar khat ar an kan tlaihning te hna, kan khuahauh tehna, innlak I kan I vuakning tehna, sianginn kai kan duh loning tehna zohtik ah a thothan mi nunning, a hrinthan mi nunning cu kan si hnga maw tihi ka ruat tawn. TV, Video, Telephone Mei tibantuk in kan thanchonak tete pahnih khat a um nain kan nunning taktak cu kan pupa nunning theu kan si ko rih. Zesuh Khrih thihnak le thawhthannak kong nih kan nunnak taktak a remh lawng ah kan sining dihlak in a thothanmi pum nih a ngeihmi singning in kan nung ve lai. Thawngtha a ngaimi dihlak Bawipa nih thluachuah in pe hram hna seh.


Breaking News: Mizoram, Sangau Khua Ah Chin Pa YMA Nih An Thah – The Cherry Par\nBreaking News: Mizoram, Sangau Khua Ah Chin Pa YMA Nih An Thah\nBreaking News: Mizoram, Sangau Khua Chin Pa Cu YMA Nih An Thah\nVawleicung ngai hi a poi tawn ko, kanmah unau bantuk in kan ruahmi hna Mizoram chungah hi bantuk thihlonak kan ton tikah lung a fak tuk hringhran ko. Mizoram chungah ramri kan i nai biknak Sangau khua cu kanmah Laimi district chung an si hlei ah kanmah Laimi deuh lawngte an umnak khua pakhat zong a si fawn. Chin miphun dihlak nih hi thawngpang hi fiang deuh tein kherhlaihnak tuah ding hrimhrim a si. Kanmah unau tiah kan ruahmi hna nih hi bantukin mi nunnak tiang an lakmi hi cu a si hrimhrim an si lo. Hmailei kan i pehtlaihnak zongah tha tein khuaruah a herh taktak mi a si.\nChinram Politics Ukpennak lei ka hmuhning; 1. Chin miphun hi miphun dang cio bantukin tifiim le ram-hring a kawl pengmi kan si. Mitthawng nih zapi cu uk le pen a rak si. Laimi lakah Za Thang hrin nih 1400 AD hnu in 1886 tiang ram kau bik an ukpen. Bawi an rak si. An duhning paoh in uk a si. Khua dangdang cio ummi hna cu hngalhlomi midang paoh sa le ral dirhmun in zoh a si. Uktu nih mahca dah tilo zatlang tthancho-nak le zapi thazaang hman in tunmer le tthanchonak rian an ttuan bal lo. Mah le velchum lawngah an ibual. Kawlmi he pehtlaihnak a um lo.\n← Hong Kong Ah US $ 6.1 Billion Dih In An Tuahmi Vawlei Tang Motor Lampi Cu An Lim Cang\nZualko: Pu Cung Kam Nih Mual A Kan Liam Tak Dan Cu A Fak Ko →